
e. 


Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO del. K. U.E. 


K — 


Oficialaj Komunikoj. 


V-a Internacia Kongreso-Pilgrimo de 


la Katolikaj Esperantistoj en Lourdes 
(1217 Aŭgusto 1914). 


Sub la alta Patronado kaj Honora Prezido de 
L. E. M. Monsinjoro SCH(EPFER, 
Episkopo de Tarbes kaj Lourdes. 


PAPA BENO POR LA KONGRESANOJ. 


Kara S-ro Redaktoro ! 


Kun granda plezuro mi jen sciigas al vi kaj al la Espe- 
rantista Katolikaro, ke Lia Sankteco, nia amata Papo, jam 
nin favoris per la Apostola Beno donota al nia venonta 
Kongres-pilgrimo en Lourdes. 

Jen alia ĉenero en la ora ĉeno da allogaĵoj kiuj nin 
altiremas al Lourdes — la lando de Mario. Do ni iru al 
Lourdes multnombre por peti ĉian favoron — ankaŭ teran 
por ni mem, por Ĉiuj al ni karaj, por nia kara Patro — 
la Papo, por nia Katolika Esperanta movadon k. t. p. Kaj 

kiam ni kantos nian himnon. „Ho Sankta Mario, Patrino de 
Dio” kaj kiam ni elbuŝigos niajn plej fervorajn preĝojn 


— frapetu ĉi tiaj preĝoj — ĉi tiuj himnoj — ĉe la pordo 
de la Koro de la Patrino de nia Sinjoro — kaj Mario 
longe, malproksime, forestos de niaj koroj eĉ la plej mal- 
granda penseto — ke vi diros „,e”. 


PATRICK PARKER. 
Kilmyshall, Ferns, Irlando. 
La 21-an de Junio 1914-a. 


LOURDES, 22-an de Junio 1914. 
Karaj amikoj, kaj gefratoj en Kristo! 


Por la dua fojo en tiu-ĉi jaro, mi havas la grandan 
feliĉon esti en Lourdes. La unuan fojon mi ĝuis, en la 
silento de l vintro, la internan ĝojon surgenuiĝi, — preskaŭ 
sola — sur la blanka neĝo kiu kovradis la pireneajn mon- 
tojn antaŭ la mirakla groto de Lourdes. Nur per penso 
mi povis reprezenti al mi la amasojn de ĉiunaciaj kre- 
dantoj kiuj, somere, alvenas senĉese, kaj plenigas per siaj 
kantikoj la puran aeron de tiu bela regiono. 

Sed nune, mi vidas per miaj okuloj tiun nepriskribeblan 
spektaklon, kaj havas, jam precizan senton, pri la baldaŭ 
okazonta teliĉo, kiu estas rezervata al ĉiu el vi, ho karaj 
pilgrimontoj. 

Kiel ĝin priskribi ? 

La talento de multaj katolikaj verkistoj, de multaj elok- 
ventaj oratoroj, jam provis ĝin fari! Kaj iliaj prozaĵoj, 
iliaj poeziplenaj priskriboj, iliaj elokventaj paroladoj estas 

Kiel do mi povus diri per sufiĉe ĝustaj vortoj, tion, kion 
oni vidas tie ĉi? 


I. ĈE LA GROTO. 


De la sesa matene miloj da gepreĝantoj, alkuras al la 
groto. La malsanuloj, sidantaj aŭ kusantaj, laŭ la graveco 
de «ilia stato, estas ankaŭ tie. Pastro faras la sanktan 

meson, dum, seninterrompe, al la amaso kiu malsatas spi- 
ritan vivon, alia pastro disdonas Tiun, kiu estas la Vojo, la 
Vero kaj la Vivo. Al la malsanuloj, kiuj,kompreneble, ne 
povas stari aŭ surgenuiĝi, oni portas la sanktan hostion. 

Atmosfero de graco, de ĉiela dolĉeco, de kristana frateco 
ĉirkaŭas Vin. La animoj en la silento de la preĝo, en la 
nepriskribebla emocio de tiu religia silento, similas al kan- 
deloj kiuj konsumiĝas, po ceritoj, apud la altaro, en tiu 
benita groto.... 

Nur, kelkafoje, dolĉa venteto movigas la apudajn bran- 
ĉojn; nur la brueteto de la rozarioj, kiujn grenumas.la 
preĝantoj, aŭdiĝas. | 

Vere! Se tiu loko ne estas la paradizo, ĝi estas almenaŭ 
ĝia antaŭpordo! Tiu groteto du metrojn.alta, kie okazis 
dekokfoje la Aparicioj, ŝajnas esti la enirejo de la feliĉega 
regno, kaj mi ne dubas, ke dum oni ripetas antaŭ ĝi la 
saluton de la Anĝelo, la „bela sinjorino” ĉeestas, nevideble, 
tiun misteran lokon. 


2. LA „PROCESIO DE TORĈOJ”. 


Alia impresiga spektaklo, ne havanta similan en la tuta 
mondo, okazas Ĉiuvespere je la oka, t. e. tuj post la noktiĝo. 

La tuta baziliko, de la bazo ĝis la plej alta pinto, lumi- 
ĝas. Tri dekmil elektraj lumetoj diverskoloraj desegnas 
ĝiajn arĥitekturajn liniojn. Ĝi ŝajnas baziliko ne el ŝtono, 
sed el fajro. 

Ĉe la kontraŭa monto, sur la alta pinto de la Pic du Jer, 
altega kruco, el fajro ankaŭ, lumigas la horizonton. 

Dume, la amaso de pilgrimuloj, — ĉiu portante kandelon 
lumigitan, serpentumas, kiel fajra rivero tra la „esplanade”, 
kantante seninterrompe sur la sama ario, sed en plej 
diversaj lingvoj, la kantikon „Ave Maria”. li 

Kiam la „fajra rivero” sufiĉe fluis, ĝi haltas, kaj la tuta 
preĝantaro, por fini solene kantas la Credo. 

3. LA PROCESIO DE MALSANULOJ. 


Ĉiutage, je la horo 16-a okazas la „procesio de la mal- 
sanuloj”. Kortuŝanta vidaĵo! 

Meze de la vasta „esplanado”, t. e. la placo troviĝas 
antaŭ la baziliko, kuŝas du rangoj da litetoj kaj man- 
veturiletoj. 

Sur ili, kuŝas gemizeruloj, kies longdaŭra, ne kuracebla 
malsano paligis la vizaĝojn, terure malgrasigis la trajtojn 
kaj enprofundigis la okulojn. 

La tuta serio de homaj mizeroj estas reprezentata tie-ĉi: 
Paralizo, ftizio, blindeco, putraj vundoj aŭtumoroj, lepro, k.t.p. 

Ho! Kian lecionon de humileco donas, al la rigardantoj 
la vidado de tiom da mizeroj! Kiom da veraĵoj ĝi montras 
pri „trato azeno” 10) te. pri mia malfeliĉa korpo. 

Portita sub baldakeno, akompanita de diversnaciaj stan- 
dardoj kaj de fidoplena amaso, la Sankta Sakramento venas 
el la groto. Liturgiaj kantoj Lin honoras, ĝis kiam la 
Sankta Hostio alvenas apud la malsanuloj. 

Tiam, Jesuo, kiel antaŭ dudek jarcentoj tra Palestinio, 
trairas malrapide la rangojn de la malsanuloj benante ĉiun 
el ili aparte. Dume, krioj de preĝo, de petego, de supliko, 
diritaj de iu pastro kaj ripetitaj de la tuta amaso, jen en 
flandra, jen en franca, jen en germana aŭ itala lingvoj, pro- 
vas kortuŝi la koron de la Dia Savanto: 

„Jesu filo de David, kompatu al ni! 

„Sinjoro, se vi volas, vi povas min = Vi diru nur 
unu vorton, kaj mi estos resanigita ”” . 


„Jesu, filo de Maria, Vi kompatu al ni!” 

Tri aŭ kvarfoje, dum la tagoj de mia ĉeesto en Lourdes, 
la Dia Savanto plenumis la preĝojn de la peteganta amaso. 
Aŭ pli vere, Li plenumis ĉiujn preĝojn; sed ne ĉiam per 
korpaj efikoj., 

Kiam ni diras al Dio: „Sinjoro, vi faru, ke mi povu vidi! 
Sinjoro, helpu min marŝi!....” ĉu oni povas diri ke Dio, 


(1) Tiel ĝin nomis S. Francisko de Assise. 

aŭskultante en la spirita senco tiujn preĝojn ne plenumis 
ilin ? Kaj, fakto mirinda, eĉ por nekredantoj, la malsanuloj, 
kiuj revenas ne resanigitaj el Lourdes, alportas en siaj koroj 
tiom da torto, tiom da kuraĝo, ke, de tiam, la suferado 
ŝajnas al ili io ŝatinda, — tute alia afero ol antaŭe.... 
Cu tio ankaŭ ne estas miraklo ? 


CLAUDIUS COLAS. 


NOTOJ PRAKTIKAJ PRI LA KONGRESO. 


Adreso. La adreso de la Kongresanoj estos la jena de 
la 12-a ĝis la 17-a de Aŭgusto. S-r(ino) aŭ F-ino X..... 
Esperantista Kongreso, Hotel Lagrange en Lourdes. Ĉiuj 
leteroj, telegramoj, aŭ traktaĵoj pri la Kongresaj temoj 
estu sendataj al la prezidanto aŭ al la ĝenerala sekretario 
de la kongreso je la ĵus montrita adreso. Estas konsilinde, 
ke multaj salutvortoj alvenu, el la tuta mondo. La nomoj 
de ĉiuj salutintoj estos legataj ĉe la malferma kunveno, 
kaj iliaj leteroj estos resumataj. Tiamaniere, niaj ne-ĉees- 
tantaj amikoj partoprenos, de malproksime, je nia kongreso. 

Hotelo. La elektita hotelo. „Hotel Lagrange,” estas la 
plej proksima al la „esplanade.” Ĝi sidas sur la bordo 
mem de la „gave” (torento kiu pasas antaŭ la sankta 
groto), tute apud „pont Saint-Michel.” 

Ni povos certigi pri la absoluta komforteco de tiu hotelo, 
kaj pri la granda afableco de la gemastroj. 

Ĝi estos, je la alveno de la kongresanoj, tute ornamita 
per verdaj flagoj, kaj per surskriboj. Neniu pilgrimanto 
povas aliri la groton sen pasi antaŭ tiu hotelo; tre granda 
propagando estos do farita tiamaniere. 

Alveno. Je la alveno de la kongresanoj venantaj el 
Parizo, la jam alvenintaj samideanoj troviĝos ĉe la stacio, 
kaj la tuta grupo, sekvante la standardon eniros bonorde, 
kaj trairos la urbon ĝis la hotelo, kantante en Esperanto 
la kantikon „Ave Maria”, — laŭ la kutimo de preskaŭ 
ĉiuj alvenantaj pilgrimoj. 

Kongresejo. La kunsidoj okazos ĉe la halo de la pa- 
tronato, afable disponota por ni de Sinjoro Parokestro de. 
Lourdes. 


Ĝenerala ordo de la pilgrimo. — Ĉiutage okazos: ma- 
tene: meso kun Esperanta prediko; laborkunsido; posttag- 
meze: vizito al sanktejoj, aŭ al kuriozaĵoj, — libera tempo 
por preĝi ĉe la sankta groto, — partopreno ĉe la pro- 


cesioj de la 16-a kaj de la 20-a horoj. 


De Parizo al Lourdes. —- Ni klopodis apud la fervoj- 
kompanioj por ke rabatoj da 50%/, estu konsentitaj por 
nia grupo. 

Jen do la programo de tiu vojaĝo: Kuna foriro de Parizo: 
Lundon 10-an de Aŭgusto, je la 16-a ĉe stacio Aŭsterlitz. 
Alveno en Toulouse: mardon je la 6-a matene. i 

Vizito de la urbo, sub afabla konduko de Toulouse’ aj 
samideanoj. 

Je la horo 13-a. Foriro al Lourdes. 

Je la 17-a. Alveno al Lourdes. 

Noto. — Ni klopodis, por ke estu permesite reveni 
individue. Niaj klopodoj sukcesis. !) 

Prezo de la tuta fervojo, iro kaj reveno: 3-a klaso: 
fr. 50.55. | 


DETALA PROGRAMO. 
(La manĝoj okazos je la 7.30-a, 12-a kaj 18.30 horoj.) 
Lundon li-an de Aŭgusto. 


Je la 17-a. Alveno al Lourdes. Procesia eniro en la urbon. 
Alveno ĉe la hotelo Lagrange. 

Je la 15-a 30 — Vespermanĝo. 

Je la 20-a. — Vizito al la groto kaj partopreno je la 
„procesio de torĉoj”. 


-1) Speciala noto pri fervojoj estos presita kaj sendita al ĉiu 
aliĝinto. Lasthore, ni estas ricevontaj ankoraŭ pli favorajn kondiĉojn ! 

Merkredon 12-an de Aŭgusto. 


7-a horo: Ĉeesto de la meso ĉe la Groto. Ĝenerala ko- 
munio. (Kanti aŭ prediki tie dum mesoj estas nepermesite.) 

9-a Ceremonio de „alvena saluto” ĉe la groto. Prediko 
kaj kantoj en Esperanto. 

10-a. Solena malfermo de la Kongreso. Salutparoladoj. 

14-a. Kunsido pri aferoj de I.K.U.E. 

16-a. kaj 20-a Procesioj. 

21-a. Ce Cinema, reprezentado de la Aparicioj de la 
S-ta Virgulino al Bernadette. 


Jaŭdon 13-an de Aŭgusto. 


7-a. Komunio ĉe la Groto. 

5-4. 30. — Funebra meso por Abato Peltier kaj niaj 
mortintoj. Vizito al la tombo de Fondinto de E. K. 

10. 30. — Kunsido pri la gazeto Espera Katolika. 

13. 80 — Aŭtomobila ekskurso al „Grotoj de la Rego.” 

16-a kaj 20. Procesioj. 


Vendredon 14-an de Aŭgusto. 


6-a. 30. Komunio laŭvola ĉe la Groto. 

7. 40. — Foriro al Betharram (per fervojo.) 

8-a. 30 — Meso kun prediko ĉe la antikva sanktejo de 
Betharram. Poste: Pia ekzercado de la „Via Crucis” su- 
prenirante la monton. 

Ripozo sur la monto apud la Kalvario. Rigardo de la 
belega natura spektaklo de Pireneaj montoj. 

Kunsido en plena aero (aŭ ĉe la Kolegio) pri diversaj 
temoj. 

Tagmanĝo en la arbaro. 

/4-a — Kunsido pri „Ligo de Evangelio.” 

17-a. — Vizito al „Pdnorama de Lourdes en la Iempo 
de Aparicioj”. 


Sabaton 15-an de Aŭgusto. (Asumpto.) 


7-a. Komunio ĝenerala ĉe la Groto. 

10-a. — Episkopa meso ĉe la Baziliko. 
74-a. — Disdono de premioj de Floraj Ludoj. 
16-a. — Solenega procesio (Pli ol 40.000 partoprenontoj.) 


Dimanĉon 16-an de Aŭgusto. 


8-a. 30. — Meso ĉe la „Rozario.” 

10. 30. — Resuma kaj ferma kunsido. 

Posttagmeze: Vizito de la historia kastelo „kaj de la 
Kalvario de Lourdes. Suprenirado laŭvola al Pic du Jer.” 


(Vespere foriro de kongresanoj kiuj ne intencas parto- 
preni ĉe la ekskurso al Garvarnie.) 


Lundon 17-an de Aŭgusto. 


Laŭvola ekskurso per aŭtomobiloj al Pireneaj montoj. 
Vizito de la „cirko de Gavarnie.” 

Foriro de la hotelo je la 8-a. Reveno je 19-a. (La aŭto- 
mobiloj estos ornamitaj per verdaj flagoj.) 


Prezoj. — La tuta kosto de nia kongreso kun parto- 
preno en ĉiuj ekskursoj, festoj, k.t. p., enkalkulante la hote- 
lajn elspezojn, por ordinara klaso, tiel detaliĝas : 


Fervoja bileto kun 509/, rabato. . . . . . fr. 50.55 
Manĝoj en Toulouse. . E ESS 3.— 
6-taga hotela restado po 7 “tis a 42.— 

Ekskurso al Betharram, al Grotoj de la Reĝo, 
kaj diversaj atrakcioj. . . $ Jl e se 4 5.— 
Ekskurso al Gavarnie `. . e E E e 10.— 
fr. 110.55 


(Por personoj dezirantaj foriri tuj post la fino de la 
Pilgrimo, ne partoprenante al la ekskurso al Gavarnie, la 
tuta kosto estas nur fr. 98.55. Por hotelo fr. 36 anstataŭ 
fr. 42). 

Oni do povas aserti, ke, kun trinkmono kaj kromaj el- 
spezetoj, la plena vojago ne kostos pli ol 120 frankojn en 
ordinara klaso, t. e. kun 3-a klasa vagono kaj du-lita 


ji = - — % 
= MI Tu 
UNTE; 


La Baziliko de Lourdes. 


sI MO dE; majn? 


La Groto de Lourdes. 

ĉambro. — Unuaklaso ĉambro (unu-lita) kostos fr. 8 ansta- 
taŭ fr. 7.—. 
Noto. Ĉe la X-a Kongreso, oni akceptos aliĝojn kaj 


vendos fervojbiletojn por Lourdes en la Vendejo de la 
kongresejo mem. 


LA KATOLIKOJ ĈE LA X-a KONGRESO. 


Jen la programo farita de la speciala Katolika Komitato, 
prezidata de S-ro Kanoniko CHAPEAU, kaj aprobita de lia 
Kardinala Arkiepiskopa Moŝto Monsinjoro AMETTE: 

Dimanĉon 2-an de Aŭgusto: Je la horo 11-a 15: Meso 
ĉe la Katedralo , Notre Dame”. Prediko Esperanta de 
Kanoniko CHAPEAU. Beno de la pilgrima standardo. Kanto 
de Ni volas Dion kaj Ave Maria ! 

Merkredon 5-an. Je 9 h. Meso ĉe la Baziliko Sacre-Coeur 
de. Montmartre por Esper. mortintoj. La Meso estos farita 
de Lia Episkopa Moŝto Monsinjoro FOUCAULD, Episkopo 


de St. Dié. — Prediko, kunsido. — Tagmanĝo ĉe „Restau- 
rant Bellevue” (la plej bela vidaĵo en Parizo) prezo : Sm. 1.10. 
Toastoj. —. Kunsido. — Vizito de Sanktejoj kaj de la 


„Bonne Presse” (la plej granda katolika gazet-eldonejo en 
la mondo). Je la 7-a. Komuna vespermanĝo. 

Je la 8-a 30. Publika propaganda metingo ĉe la Domo 
de la Diozecaj Societoj, 76 rue des Saints Peres. Prezido 
de Kanoniko CHAPEAU. Parolado franclingva de S-ro Cl. 
COLAS, kaj Esperantaj salutvortoj de diversnaciaj katolikoj. 


AVIZO. 


Piaj samideanoj petis, ĉu estus eble, ke okazu en la 
Baziliko de la S-ta Koro, kie ekzistas senĉesa adorado, 
nokta adorado de la S. Sakramento. Ni ĝojas sciigi ke tio 
estas ebla, kaj okazos dum la nokto de la 4—5a de 
Aŭgusto. | 

Nur viroj povas partopreni en tiu nokta adorado. (Ekzi- 
stas litoj por ripozi dum la neadoradaj horoj) 

NIA REGULARO. 


La unuaj rimarkoj pri la de mi projektita Statuto (kiu 
troviĝas en la Novembra numero 1913 de E. K.) jam al- 
venis antaŭ Decembro de la sama jaro: la lastajn mi 
ricevis la 13-an de Junio de la kuranta jaro. 

Dankante por la afableco, esprimita en la diversaj leteroj, 
mi nun pridiskutos la ĉefajn rimarkojn. 

„La ĉefajn,” mi diras: ĉar kompreneble estas ankaŭ 
kelkaj rimarkoj pri la uzado de iu vorto aŭ pri la sintakso, 
kiujn mi aprobis ne dirante la lokon. 

Nia nova regularo ĝuste dirite ne estas „nova””; ne estas 
forigo de ĝis nun farita laboro, sed estas pliperfektigo de 
la Parisa regularo. Do mi kun D-ro LEHNER proponas 
ekkomenci tiel: 

„La ĝenerala kunveno de l. K. U. E., plipertektigante 
la regularon de la unua Parisa kongreso, okazinta la 1-an 
de Apriio 1910, akceptas jenajn statutojn.” 

Sekvas jen la artikoloj: 


I. NOMO KAJ SIDEJO. 


La en Pariso, la 1-an de Aprilo 1910 fondita, inter- 
nacia ligo de Katolikaj Esperantistoj estas la Internacia 
Katolika Unuiĝo Esperantista (I. K. U. E.) 

La Sidejo de I. K. U. E. estas la loko, kiun loĝas la 
Sekretario ĝenerala. 


ll. CELO. 


Koncerne la celon mi ricevis diversajn proponojn: unu 
aldonis klarigon al la mallonge esprimita celo; alia diras: 
„Ciu katolika anuiĝo havas celojn ĉu porekleziajn ĉu per- 
ekleziajn. Nia 1. K. U. E. havas ambaŭ diritajn celojn, eĉ la 
provizoran trian, nome la poresperantan celon. Mallonge 
eldirite: ni volas Esperantistigi ĉiujn katolikojn, por ke 
poste ni povu katolikigi ĉiujn Esperantistojn. Krom tio-ci 

ni volas utiligi ankaŭ la internacian lingvon por niaj finaj 
celoj: akiri la eternan feliĉon.” 

Sed kial tiom da vortoj? Ĉu ne sufiĉas diri. I. K. U. E. 
celas kiel eble plej efike servi la interesojn de la kato- 
likismo kaj de la katolikaro per Esperanto. 

Tiu frazo diras ĉion. Komparante ĝin kun la unua pro- 
jekto oni vidos, ke mi enmetis la vortojn: kaj de la kato- 
likaro, tiamaniere mi en tiu frazo laŭ mia scio esprimas 
ĉion kion l. K. U. E. eblas celi. Ĉu ne? 


Il. RIMEDOJ. 


Por atingi tiun-ĉi celon I. K. U. E. uzos ĉiujn hone- 
stajn rimedojn; precipe do: 

l. Gi starigas naciajn aŭ regionajn esperantistajn 
ligojn, laŭbezone de la diversaj landoj; 

2. ĝi okazigos Kongresojn, por priparoli katolikajn 
interesojn ; 

3. ĝi faros enketojn pri diversaj movadoj demandoj 
k. t. p. kiuj interesas la katolikismon ; 

4. ĝi ebligos la eldonon de adresaro, revuoj, libroj 
kaj aliaj presaĵoj; 

5. ĝi fondos informejojn en ĉiuj landoj, kaj en kiel 
eble plej urboj. 

Pli ol unu de la skribintoj pri la stalut-projekto diris, ke 
ni devu imiti U. E. A.; ili pravas: ni tion povos per la 
informejoj kaj pere de la adresaro. Kiel eble plej I. K. U. E. 
anstataŭigos U. E. A. por kaj inter la katolikoj de la mondo: 
sed plene substitui ne povas jam nun. 


IV. ANOJ. 


Anoj de Il. K. U. E. estas nur katolikaj Esperantistaj 
Ligoj, kies regularon aprobis la Estraro de I. K. U. E. 
kaj kiuj estas pagintaj la kotizon. 

Ligo aliĝonta devas havi minimume 20 membrojn. 

En landoj, kie ne ankoraŭ ekzistas katolika Ligo, 
Katolikoj memstare povas aliĝi, kondiĉe ke ili pagas 
la kotizon kaj abonis la oficialan organon. 

Ne estas eble, kontentigi la tutan mondon kaj sin mem: 
Sed tiu-ĉi artikolo ŝajnas al mi la plej bona el ĉiuj al mi 
proponitaj. Devige la ligoj ne povas aboni por Ĉiuj siaj 
membroj: sed tiuj-ĉi havas interrilaton inter si pere de la 
nacia gazeto kaj de la naciaj aŭ regionaj kunvenoj; mem- 
starantaj katolikoj ne havante nacian aŭ regionan ligilon 
pere de la oficiala organo tiamaniere kuniĝas. 


V. OFICIALA ORGANO. 


La oficiala organo de l. K. U. E. estas ESPERO KA- 
TOLIKA, internacia ĝis nun monata gazeto, fondita de 
Pastro Em. Peltier. 


VI. MONRIMEDOJ. 


Inter la de mi ricevitaj rimarkoj estas ankaŭ prava 
plendo, ke la kotizaĵo ne estis fiksita sufiĉe granda: 1000 
membroj en aliĝintaj ligoj ne pagus pli ol 100 Spesmiloj. 
„Tro multe por morti kaj tute nesufiĉe por vivi,” skribis 
J. KOZMA. Vere, estas tute nesufiĉe: sed kial ni ne povus 
havi en nia mond-unuiĝo de katolikoj pli ol 1000 membroj 
de ligoj aliĝintaj? La landaj aŭ regionaj ligoj bezonas an- 
kaŭ kotizaĵon de siaj membroj por sia propra administrado: 
kaj la financa demando estas en ĉiu unuiĝo kaj ligo grava 
afero, malfacile solvebla. Se estus tiom malmulte, pagi 
po membro 10 spesdekojn, la ligoj kiuj ĝis nun kuniĝis en 
I. K. U. E. estus pagintaj: sed ni scias, ke neniu pagis. 

Sed, por ke ni ne ĉiufoje devu ŝanĝi nian Statuton mi 
proponis nur fiksi en la statuto la minimuman kotizaĵon, 
kaj esprimi tie, ke en detalregularo la ĝusta kotizaĵo devas 
esti definita. Do: 

La aliĝinta nacia aŭ regiona Ligo pagas minimume 
_ 10 spesdekojn jare po membro. 

La memstaraj anoj pagos la abonmonon kaj mini- 
mume dudek spesdekojn. | 

La financa jaro komenciĝas la 1-an de Januaro kaj 
finiĝas la 31-an de Decembro laŭ la Gregoria kalendaro. 

Almenaŭ tri monatojn antaŭ la ĝenerala kunveno la 

aliĝintaj ligoj devas esti pagintaj: la memstaraj anoj, 
koncerne ia abonon al E. K., devas pagi en Januaro. 

Alaj monrimedoj konsistas el gajnoj de vendaĵoj, el 
donacoj k. t. p. 


VII. La INTERNACIA KOMITATO. 


L K. U. E. havas internacian komitaton, konsistanta 
el la prezidantoj de la aliĝintaj ligoj kaj el unu elektita 
reprezentanto de ĉiu aliĝinta ligo. 

Pripensante la rimarkojn, skribitaj rilate al tio kio troviĝis 
en la projekto, ke la aliĝintaj ligoj devu per speciala ko- 
misiono kunlabori por efektivigi la celon de I. K. U. E., 
mi decidis forigi tiun postulon, esperante kun P. DOM- 
BROWSKI ke la estraroj de la ligoj povos plenumi kaj volos 
plenumi tiun taskon tiel fervore, ke ni ne bezonos specia- 
lajn komisionojn. 


VIII. ĈEF-ESTRARO. 


Ĉar ne eblas kunigi ofte la internaciajn komitatanojn 
kaj ĉar ne estos necese, en Ĉiuj aferoj de I. K. U. E. kon- 
siliĝi ilin, ni devos havi ĉef-estraron. Do: 

Dum la ĝenerala jar-kunveno la internacia komitato 
elektas el siaj membroj prezidanton, ĝeneralan sekre- 
tarion kaj kasiston, kiuj kune konsistigos la Cetestraron: 
ĉiujare renoviĝos unu oficio: la funkcio de kasisto en 
1915, Ia funkcio de sekretario en 1916, la funkcio de 
prezidanto en 1917 kaj tiel en la sekvontaj jaroj. La 
elirontaj funkciistoj estos reelekteblaj. La ĝenerala 
kunveno krom tiuj-ĉi tri elektos anstataŭulojn. 


IX. TASKO DE LA ĈEFESTRARO KAJ DE LA 
INTERNACIA KOMITATO. 


Novan tiun-ĉi artikolon mi opinias devi intermeti. 

La ordinara administrado kaj kondukado de 1. K. U. E. 
fariĝas per la Cef-estraro memstare. 

La internacia komitato prizorgos la plenumon de la 
kongresaj deziresprimoj kaj kontrolos la agadon de la 
ĉefestraro kaj de ties funkciistoj. 

X. LA GENERALA KUNVENO. 


La ĝenerala kunveno de la internacia komitato okazos 
dum la internacia katolika kongreso de esperantistoj 
aŭ en kia ajn favora cirkonstanco, laŭ decido de l ĉef 
estraro, supoze ke en iu jaro ne okazus internacia 
katolika kongreso. 

La membroj de la internacia komitato rajtos voĉdoni 
pri internaj aferoj, t. e. la aferoj de administrado kaj 
kondukado de Il. K. U. E. por tiom da voĉoj kiom ili 
reprezentas po 100 aŭ po parto de membroj almanaŭ 
deksesjaraj kaj pagintaj sian kotizaĵon: neniu komita- 
tano donas pli ol dek voĉojn. La ĝenerala sekretario 
fiksos la voĉ-nombron tri monatojn antaŭ la kunveno. 

Pri ne-internaj aferoj oni voĉdonos po ligo. 

La decidoj estas valoraj post jeso de la plimulto de 
la voĉdonantoj. Blankaj voĉdonoj ne valoras. 

Ciu internacia komitatano, kiu ne eblas partopreni 
la kunvenon, povos kun permeso de sia ligo, transdoni 
siajn rajtojn al unu el siaj kunkomitatanoj. 


XI. DETALARA REGULARO. !) 


Krom tiu-ĉi Statuto la l. K. U. E. havas „detalaran 
regularon” kiu aranĝas ĉion kio devas esti difinita por 
bone funkciigi la Il. K. U. E. kaj kiu nenion enhavos 
kontraŭe al ĉi tiu Statulo. 


XII. SANĜOJ EN LA STATUTO. 


La Statuto estas ŝanĝebla nur post la propono de la 
ĉefestraro aŭ de !/, de la internacia komitato. 

Almenaŭ tri monatojn antaŭ la ĝenerala kunsido la 
sang-propono devas esti anoncata en la oficiala organo 
de la ĝenerala Sekretario. 

La ŝanĝo nur efektiviĝos se ?/¿ de la rajtigitaj komi- 
tatanoj jesos. 


) Vidu projekton de detalara regularo p. 265—267. 

XIII. ĈESIGO. 


o eA 


La ĉesigo efektiviĝos kun la postuloj de la antaŭa 
artikolo. 

Okaze de interkonsentita aû devigita ĉesigo la ĉef- 
estraro plenumas la likvidon kaj la disdonon de la 
posedaĵoj. 

Tiamaniere ŝajnas al mi ke la Statulo ne ofte bezonu ŝan- 
ĝiĝi: la aferoj, kiuj necesigi povas la ŝanĝon, ni elprenis 
kaj kunmetis en detalaran regularon. 

Antaŭe tamen ol doni detalaran regularon mi dankas la 
samideanojn POTHAST, SAMMER, MARQUET, BECKER, DOM- 
BROWSKI, KOZMA, GRODECKI, LEHNER k. t. p. por iliaj 
atablaj leteroj pri la de mi projektita Statuto. 


Lambert J. J. M. POELL, (?) 


Prez. de N. K. 
() Elparolu: Pul. 


4-a Nomaro de Aliĝantoj al Nia Kvina 
(ĝis la 18-; a de Junio). 


S-ro Beuve, Auxerre . . >.. Francujo. 
S-ro Robert de Givenchy, Paris ; Francujo. 
S-ino Guivy, Paris . . . . Francujo. 


D-ro jur. G.J. Lehner, Unterregen (Ct. St. Gallen Svisujo. 
Rev. P-ro Wenceslao Linoviecki, Sraszewo 


(Gub. Warszawcko . . >... Polujo. 
Rev. P-ro Paulo Plana, paroĥestro, Vetallo 

(Ĝerono) . : . Katalunlando. 
Rev. P-ro Claudio Planell, Barcelono . Katalunlando. 
S-ro Manuel Prat, Olot (Ĝerono) . . . Katalunlando. 
F-ino Marie Saunier, Puteaux (Seine) Francujo. 
S-ino Sergent, Paris. . Francujo. 


Rev. P-ro Jozefo Szurek, Lonczki, apud Frysztak Polujo. 

S-ino Marjo Wieczorkiewicz, Sraszewo (Gub. 
Warszawcko) . . o. . Polujo. 

F-ino Kazimira Ziotkowska. Schlensenau . Polujo. 

Monotferoj por aĉetado de Standardo kaj Memorskribaĵo 
lasotaj en Lourdes: 


S-ro Beuve, Auxerre, Francujo . 1 Sm. 

S-ro Ed. Dehaullon, Vierzon (Cher), Francujo 1 Sm. 
S-ro H. F. Pothast, Hago, Nederlando. . . 0 Sm. 500 
F-ino J. M. E. Pothast, Hago, Nederlando . 0 Sm. 500 

Rev. P-ro Jozefo Szurek, Lonczki, apud Frysz- 

tak, Polujo . . . . . . . ... o. 55m. = 

8 Sm. 

Jam ricevita . . 40 Sm. 


Sume. . . . . 48 Sm. 


Por riparado de la tombo de abato Peltier: 


S-ro Beuve, Auxerre, Francujo . 1 Sm. 
S-ro Ed. Dehaullon, Vierzon (Cher), Francujo 1 Sm. 
S-ro Robert de Givenchy, Paris, Francujo . 2 Sm. 
Rev. P-ro Jozefo Szurek, Lonczki, apud Frysz- 
tak, Polujo = e oe g s 190: 
S-ro Tabouret, Troyes, Francujo . -  . 0 Sm. 800 
5 Sm. 800 
Jam ricevita . . 27 Sm. 900 
Sume. . . . +. 33 Sm. 700 


Plie, S-ro Francois Daamen, Tilburg, Nederlando, sendis 
je favoro de la internacia honorigo de la Sankta Virgulino 
ĉe la 5-a Kongreso de la katolikaj Esperantistoj en 


Lourdes . . . o. . 4 Sm. 
Kaj S-ino Guivy, Paris, Francujo, por ĝeneralaj elspezoj 
de la Kongreso. . . . . . o. so os os . . . 17 Sm. 


La Kastino: 
F-ino M. LARROCHE, 


—————— - = “———~x— 


Pastro EMILE PELTIER. 


Fondinto de „Espero Katolika” kaj de la 
Kat. Esp. Movado. 


Mortinta kaj enterigita en Lourdes, 
Febr. 1909. 


P-ro AUSTIN RICHARDSON. 
Unua Prezidinto de I. K.U. E. 
Mortinta en Bossey (Franc.), Aŭg. 1913. 


Pastro PATRICK PARKER, 


(en Kilmyshall, Ferns, C-o Wexford, 
Ireland), 


nuna Prezidanto de l.K.U.E. 

La ekskursoj de nia V-a. 


AL GAVARNIE 
la „mirindaĵo de la Pireneoj”. 


- 


Glorigi Dion, ne estas nur surgenuiĝi kaj preĝi en la 
sanktaj lokoj: tio estas ankoraŭ admiri Liajn kreitaĵojn, 
kaj rekoni, en la majesteco kaj beleco de la naturo, la 
grandecon, la majestecon, kaj la tutpovecon de la Kreinto. 

Pro tio, verŝajne, Dio ofte elektas la montojn, por sin 
manifesti al la homaro. 

Vere la Sankta Virgulino mem estus malfacile trovinta 
pli belan, pli pitoreskan lokon ol la Pireneaj landoj, por 
altiri la amasojn, kaj montri al ili sian Dipatrinan bonecon. 

Tial preskaŭ ĉiuj pilgrimuloj, preĝinte en Lourdes dum 
kelkaj tagoj, ŝatas fari ekskursojn en tiu vere miriga regi- 
ono. Tial, ni proponas ekskursojn al la partoprenantoj de 
la V-a. 

La bela ekskurso al „Gavarnie” estas la plej inda je 
ilia aliĝo, ĉar ĝi rivelos al ili sitojn kaj naturajn, belaĵojn 
sensimilajn en Eŭropo, ne esceptante Svislandon. 

Mi ĵus faris tiun ekskurson. 

Nia simpatiinda hotelmastro S-ro LAGRANUE, kiu estas 
la plej afabla el ĉiuj Lurdanoj kaj estaS vere sindonema 
por siaj klientoj, bonvolis min akompani, malgraŭ liaj mult- 
nombraj okupoj. 

Je la 8-a matene 12-sideja aŭtomobilo alvenas ĉe la 
korto de la hotelo. Ni ekprenas niajn lokojn. La aliajn 
okupas Parizaj gepilgrimuloj, kiuj ankaŭ partoprenas la 
ekskurson. 

La aŭtomobila korno ronkas, kaj baldaŭ ni eniras la 
kamparon. 

Tiam komencas trapasi sub niaj okuloj kvazaŭ kinema- 
tografa filmo, kiu montras al ni mirindaĵojn. 

Dum pli ol du horoj (la distanco inter Lourdes kaj 
Gavarnie estas 50 kilometrojn) ekkrioj de admiro eliras 

el niaj buŝoj. „Kiel bela! Kiel bela!” Trovi pli multajn 
vortojn estis neebla! 

Jen montopintoj tute konvritaj per neĝo. Jen sur unu 
flanko de la montego vilaĝetoj kvazaŭ alpenditaj, alkro- 
ĉitaj.... Jen profundegaĵoj ĉe niaj piedoj, kien aliras to- 
rentoj kaj kaskadoj kiuj, kun senĉesa bruado, talas el 80 
aŭ 100 metroj. Jen rokegoj, kiuj havas plej fantomajn for- 
mojn! Jen pontoj malpezaj, tie kaj tie disĵetitaj super la 
abismoj! Ho beleco de la naturo! Ho potenco de Dio! 

Mi pensis al vi ĉiuj, ho feliĉaj vizitontoj de tiuj 
mirindaĵoj ..... Mi pensis al vi, Nederlandaj amikoj, kiuj 
ne ankoraŭ vidis montojn! Al vi, ho hispanoj kaj francoj 
al kiuj kunapartenas la Pireneaj lelaĵoj; al vi Svisoj, juste 
fieraj pri viaj admirindaj montoj, sed eble emaj opinii, 
ke, alilande ne ekzistas tiel belaj sitoj.... Kun kia plezuro 
ni ĉiuj kun larĝaj aŭtomobiloj ornamitaj per Esperantaj 
flagetoj, je 1 vento flirtantaj, ni kune trairos tiun Ĉi saman 
vojon, la 17-an de Aŭgusto.... 

Krom la naturaj belaĵoj, historiaj memoraĵoj tre karaj al 
la tuta kristanaro plenigas la penson. En la regiono mem, 
kie nun trakuregas nia aŭtomobilo okazis grandaj bataloj 
inter la kristana armeo, komandata de la „blankbarba im- 
periestro” Karlomagno, kaj la Mahometanoj, tiam mastroj 
en Hispanujo. 

Tie okazis la faktoj rakontataj en tiu admirinda franca 
epopeo, kiu estas la Chanson de Roland. (2) Jen, antaŭ ni, 
la „breĉo” (t. e. la fendaĵo de l' roko) farita de Rolando, 
nevo de Karlomagno, per sia glavo „Durandal”, kiam mor- 
tonta, li volis ĝin detrui por ke ĝi ne apartenu al ,paga- 
noj” aŭ al perfiduloj...... Jen la loko kie, vidante sin 
atakata de grandega malamika armeo, li sonigis sian kor- 
non tiel forte, ke disrompiĝis la vejnoj de lia kolo. 


Je la 11-a horo, ni alvenis al Vilaĝeto Gavarnie. 


(9) Tiun verkon, la plej antikvan en la franca literaturo, talente 
Esperantigis D-ro Noël. 

Ni unue tagmanĝis, interkonatiĝante, kaj interŝanĝante 
niajn impresojn. 

S-ro LAGRANGE, trovis, ke, por „malsekigi” la rostitan 

kokinon kaj aliajn bongustaĵojn, kiujn li alportis por ni el 
Lourdes, ordinara Vino ne sufiĉas... Cu hodiaŭ 24-an de 
Junio, .ne estas la festotago de S-ta Johano Baptisto, lia 
amata patrono? ... 
La korkoj bombe eksaltas ĝis la plafono; la glasoj de 
ĉampano sin gaje intertuŝetas, kaj verŝas en niajn mem- 
brojn novan forton, kiu helpos al ni, por pli sukcese sur- 
grimpi la monton... 

... La mango estas finita. Mi aĉetis stikon, bone ferigitan, 
la sinjorinoj luprenis azenetojn, kiujn ili graciplene sidraj- 
das. La tuta karavano nune sin direktas al la „Cirko”. 

Post unu horo kaj duono de marŝado, ni fine alvenas. 
Altega duonrondo staras antaŭ ni. El kvarcent-metroj da 
alteco spruĉas akvofaloj, — ili estas pli ol tridek! — kiuj 
talas teren kun tondra bruego... 

Dum la azenkondukistoj gardas en la hotelo sidante tie 
la azenojn, ni ĉiuj malrapide piediras kaj algrimpas, ĝis 
loko kie troviĝas dikega tavolo de eterna nego... 

Subite, la gajeco de la sinjorinoj sin montras sub tute 
neatendita formo... Dum, alveninte la unua sur altaĵon 
mi el tie invitas la aliajn persojn sekvi min, pluvo de 
neĝbuloj, ĵetitaj de virinaj manoj falas sur min, aŭ pli vere 
cirkaŭ mi... Mi devas min defendi per samaj bataliloj, 
kaj, dum duono da horo, la neĝbatalo daŭras ... Vintra 
amuzaĵo neordinara en Junio! Nenio malhelpos al la Espe- 
rantistoj helpi tiamaniere al la digestado, en aŭgusto prok- 
sima, — kaj eĉ forporti, kiel memoraĵon, iomete da Pirenea 
neĝo en siaj poŝoj, se ili deziros ...... 

Pri la heleco de l' cirko mem, mi volas nenion diri, ĉar 
estos tro malproksime de la realeco, kaj mi preferas, karaj 
kongresontoj, lasi al vi la tutan ĝuadon de tiu ekskurso 
vere mirinda. o 

Kiam ni revenas, vespere admirante denove la sitojn, 
ni renkontis sur nia vojo nekalkuleblajn ŝafarojn irantajn 
al la monto por pasigi la someron. 

Ĉiu ŝafo havas, pendite ĉe l' kolo, kupran tintileton. 
Ĉar la tintiloj estas diverse grandaj kaj diverssonaj, veran 
muzikistaron oni aŭdas tra la verdaj herbejoj de la monto 
gviditan de pirenea paŝtisto kun sia karakteriza „bireto” 
sur la kapo. 


Je la 6-a vespere, la karavano revenis al Lourdes. Je 
la noktiĝo, dum mi partoprenis al la. „procesio kun lumoj” 
mi dankis Dion kaj la sanktan Virgulinon pro tio, ke, por 
la pilgrimuloj de Lourdes, ili preparas ne nur la internajn 
ĝojojn de la spirito, sed ankaŭ la purajn kaj altigajn ple- 
zurojn, kiujn donas al la animo la kontemplado de la 
naturo. Estu Hi laŭdataj unufoje pli por tio! 

Cl. COLAS. 


Pri nia ekskurso al Gavarnie. 


Dank’ al la frueco de la klopodoj kiujn mi faris antaŭ 
la „sindikatiĝo” de la aŭtomobilistoj de Lourdes, la prezo 
de la ekskurso al Gavarnie (106 kilometroj) estos nur 70 
frankoj po persono por la partoprenantoj de nia V-a. Por 
la manĝo, niaj afablaj hotelmastroj preparas, sen plua pago 
ol por kutimaj en-hotelaj manĝoj, la plenan tagmanĝon 
uzotan en Garvarnie, kun ĉiuj necesaĵoj. 


Al Grotoj de la Reĝo. 


La grotoj de la Reĝo sidas je tri kilometroj de la bazi- 
liko de Lourdes. Tra bela vojo, agrable ombrigita, la aŭto- 
mobilo rapide transiras tiun malgrandan distancon, kaj 
baldaŭ la vizitantoj eniras en tiujn mirindajn grotojn. 

Dum unu horo kaj duono, oni admiras, ĉe tiu du kilo- 
metra subtera vojaĝo, strangformajn rokojn, purakvan lage- 
ton, blankajn stalaktitojn, strangformajn rokojn, purakvan 
lageton, superetaĝajn galeriojn, k. t. p. 

Por ke neniu el tiuj naturaj kuriozaĵoj malaperu je niaj 
okuloj, la posedantoj de tiu groto dissemis en ĝiaj kavaĵoj 
centojn da elektraj lumigiletoj. 

Claudius COLAS. 

DETALARA REGULARO. 


ARTIKOLO l. 
Kiam en iu lando la abonintaro de E. K. estas de pli ol 
19 personoj, I. K.U.E. klopodos interrilatigi ilin por formi 
regionan aŭ landan ligon. 


ARTIK. 2. 
Rilate al la kongresoj kaj al la informejoj 1. K. U. E. 
stariĝos speciala regularo. 


ARTIK. 3. 

Se I. K. U. E. intencas fari enketon, ĝi klopodos tion 
pere de la regionaj aŭ landaj ligoj. La elspezoj de tiuj-ĉi 
ligoj estos redonataj. 

ARTIK. 4. 

Krom la Anaj-Ligoj kaj la memstaraj anoj, I. K. U. E. 
konas „Favorantojn”, t. e. personoj aŭ ne esperantistaj 
ligoj, kiuj jare pagas mimime 5 Sm. Ilia nomo Ĉiujare estas 
publikigota, almenaŭ se ili mem ne kontraŭstaras, kaj, se 
ili esprimas la deziron, E. K. estas senpage sendata al ili, 
kondiĉe ke ilia mondono estas almenaŭ la duoblo de la 
jarabono de E. K. Favorantoj, ne havante tamen rajton de 
voĉdono en la kunvenoj de l. K. U. E., povas partopreni 
en la diskutado. 


ARTIK. 5. 
Se eble monhelpante la verkistojn, I. K. U. E. ebligos la 
eldonon de Katolikaj verkoj, revuoj k. t. p. 
ARTIK. 6. 


La aliĝintaj ligoj pagantaj la kotizon aldonu membro- 
liston. kiel eble plej kompletan kun la adresoj kaj la metioj. 

Ankaŭ la memstaraj anoj en tiu-ĉi landoj, kie ne estas 
aliĝinta ligo, anoncu sian kompletan adreson, sendanti sian 
kotizon. 


ARTIK. 7. 
La kotizo, kiu estas minimume 10 spesdekojn jare pro 

liga membro, kaj kiu po memstara ano, estas minimume la 
abonmono de E. K. kaj plue 20 spesdekojn, en ĉiu ĝenerala 
kunveno de I. K U. E. estas fiksata. 

Oni pagos per poŝtmandato aŭ pere de la ĉekbanko 
Esperantista. 


ARTIK. 8. 

La ĉef-estraro, t. e. kune la prezidanto, la sekretario 
kaj la kasisto, aŭ iliaj anstataŭantoj, estu la raitigito de 
I. K. U. E. tiel en ordinaraj kiel en juĝejaj aferoj. 

ARTIK. 9. 

La ĉefestrara tasko estas la kondukado 1.K.U.E. al gia celo 

(ID per la rimedoj de art. (III) de la Statutoj; la preparado 


de la ĝenerala kunveno kaj la plenumo de ties akceptitaj 
deziroj. 


ARTIK. 10. 

La prezidanto direktu ĉiujn kunvenojn kaj li signu la 
oficialajn dokumentojn, kiuj ne apartenas al la ordinara 
korespondado de la sekretario aŭ de la kaŝisto. 

La generala sekretario estas la korespondanto por la 
ĉefestraro, por la internacia komitato kaj por la ordinaraj 
I. K. U. E.-aferoj. Li havu la arĥivon kaj donu ĉiujaran 
raporton pri l. K.U. E. en la ĝenerala kunveno kaj en E. K. 
Li faru raporton detalan de la kunvenoj, de la ĉefestraro 
kaj de la int. komitato. Li alvoku, raitigita de la ĉefestraro, 
la kongresojn kaj la ĝeneralan kunvenon. 

La kasisto, kontrolata de la aliaj ĉefestraranoj, admini- 
stru la en-kaj elspezojn: en E. K. li raportu pri la pagintaj 
kaj ne-pagintaj ligoj kaj memstaroj anoj. En ĝenerala kun- 
veno li legu raporton de la kaso kaj prezentu budĝeton. 

La elspezojn por la kondukado kaj la administrado de 
la I. K. U. E. per la ĉefestraro pagu la kaso de I. K. U. E. 


ARTIK. 11. 

Tri monatojn antaŭ la ĝenerala kunveno la agendo estu 
publikigata de la sekretario kun la nomoj de la internaciaj 
komitatanoj kaj ilian voĉnombron, en E. K. En la sekvanta 
monato la aliĝintaj ligoj rajtos proponi kandidatojn por la 

elironta funkciisto de la ĉefestraro. La ĉefestraro esploru, 
ĉu la kandidatoj eble akceptos elekton kaj la sekretario 
publikigu la alfabete metitajn nomojn en la lasta E. K. 
numero antaŭ la ĝenerala kunveno. Se ne estas proponataj 
kandidatoj, la eliranto sen elekto restu en sia funkcio. En 
la ĝenerala kunveno okazos diskuto pri la kandidatoj, 
se pli ol unu estos proponata. 

Se intertempe iu funkciisto eksiĝos, la pli maljuna de la 
anstataŭuloj anstataŭas lin ĝis la ĝenerala kunveno, en 
kiu okazos elekto. 

La voĉdonoj pri personoj fariĝu skribe. 


ARTIK. 12. 

Nek la aliĝintaj ligoj nek la memstaraj anoj rajtas kon- 
traŭstari la 1. K. U. E. aŭ ĝian ĉefestraron aŭ ĝian Intern. 
komitaton per juĝa oficejo. 

ARTIK. 13. 

Ĉiu oficiala komunikaĵo de 1. K. U. E. troviĝu en E. K. 

Aliĝinta ligo pagu du abonojn por siaj du intern. komi- 
tatonoj. 

Preteksto de ne-scio de iu oficiala komunikaĵo en E.K. 
publikigita, ne valoras iam. , 


ARTIK. 14. 

Pri kazoj, pri kiuj ne decidas la statuto de I. K. U. E. 
aŭ tiu-ĉi detalara regularo, la ĉefestraro decidu, ĝis la 
ĝenerala kunveno, kiu decidos en apelacio. 

ARTIK. 15. 

Ŝanĝojn en tiu-ĉi detalara regularo povos fari la inter- 
nacia komitato kaj ankaŭ la ĝenerala kunveno, kondiĉe ke 
la plimulto de la voĉdono deklaras la necesecon de la 
ŝanĝo. Samtempe la dato de la komenciĝo estos fiksita. 


Lambert J. J. M. POELL. 


Kroniko de l. l. K. U. E. 


LA PENTEKOSTTAGA KUNVENO DE LA GERMANAJ 
l. K. U. E.-anoj EN LEIPZIG. 


Dum la 18-a Germana Esperanto-Kongreso en Leipzig 
la bavara, okcidentgermana kaj saksa landligo de I. K. U. E. 
aranĝis apartan kunvenon. 

Laŭ katolika kutimo la aranĝo estis malfermata de ma- 
tena Diservo en la St. Laurentiuspreĝejo. Nia estiminda 
samideano, preposto BECKER-BROMBERG, diris la Sanktan 
Meson kaj. predikis esperante pri la granda pentekosta 
miraklo, dirante, ke nia katolika eklezio ne estas malam- 
iko de Kulturo. !) 

Pli malfrue niaj samreligianoj ĉeestis je la solena Ron- 
gresmalfermo en la librometia domo. La rezulto de la mal- 
ferma kunsido montris klare kaj evidente. ke en Germanujo 
la disvastigado de Esperanto ĉiam pli kaj pli progresas, 
dank?’ al la senlaca fervoro de niaj Germana Esperanto 
Asocianoj, dank’ al la prudenta subvencio de la urbaj kaj 
ŝtataj estraroj (634 personoj estis enskribitaj en la listo de 
la kongres-gepartoprenantoj!). 

Post komuna tagmanĝo en la „Gutenbergkelo” komenc- 
iĝis tie la aparta kunsido de I. K. U. E. 

La saksa ĉefdelegito de I. K. U. E., S-ro grafa prevat- 
sekretario SAEMMER Wechselburg, malfermis la kunvenon 
per la katolika saluto- kaj bonvenigis la samkredanojn el 
Leipzig, Dresden, Chemnitz, Berlin, Augsburg, Halle, Ol- 
denburg, Breslaŭ k.t.p. Tiam oni elektis unuvoĉe S-ron 
preposton BECKER kiel prezidanto kaj S-ron inĝenieron 
FROMM Charlottenburg kiel sekretario de la kunveno. 

Laŭprograme nun parolis samideano, grafa sekretario 
SAEMMER, pri la valoro de esperanto por la katolika eklezio. 
Inter aliaj diris la parolinto la jenan: 


1) Tiu prediko jam estas presita en la Esp. gazeto „Ĉirkaŭ la 
la Mondo”, no. 96 (Julio 1914), p. 161. Noto de la Redakcio. 

Diversaj internaciaj ligoj jam volas profiti de la mond- 
helplingvo Esperanto. Ili ne nur uzas Esperanton kiel 
internacian interkomprenilon, sed ili ankaŭ volas aligi 
novajn anojn per la helpo de la esperanta literaturo. in- 
spirante ĝin per framasonaj, aŭ socialistaj, monistaj kaj 
teozofiaj ideoj. Hodiaŭ oni jam devas diri, ke ne malmulte 
de la esperantaj verkoj enhavas danĝerojn por la kredo, 
por la moralo de nia samreligiana legantaro. Estas abso- 
lute necese por la katolikaj esperantistoj, ke ili ankaŭ uzu 
Esperanton kiel batalilon laŭ la ekzemplo de la malkredanoj. 
Katolikoj de ĉiuj landoj, unuiĝu sur la neŭtrala fundamento 
de Esperanto sub la standardo de I. K. U. E.! La lasta 
parto de la parolado traktis pri la ĉefaj celoj de nia IÍ. K. 
U. E., kiuj vere meritas la plenan helpon de niaj germanaj 
samkredanoj. 

Post finiĝo de ĉi tiu parolado la bavara ĉefdelegito de 
l. K. U. E., S-ro redaktoro SCHOLZ Augsburg, raportis pri 
la situacio de 1. K. U. E. en Germanujo kaj pri la oficiala 
liga gazeto „Germana Katoliko”. La parolinto konstatis la 
malĝojigan fakton, ke la I. K. U. E. en Germanujo ĝis nun 
ne havas la dezirindan disvastiĝadon. Ofte ankaŭ la kato- 
lika pastraro kaj la altrangaj katolikaj laikoj ne havas 
sufiĉan ĝustan komprenon por la altŝatindaj celoj de I. K. 
U. E., kvankam Esperanto ja povus esti de vere granda 
profito por la katolikismo, kiu etendas sin sur la tuta ter- 
globo. La oratoro fermis per la deziro, ke la germanaj 
katolikoj fidele kuniĝu sub la flago de l' verda stelo en la 
signo de l espero! 

Tuj post kiam la prezidinto estis dankinta al la du 
paroladistoj, komenciĝis la longedaŭra laborkunsido, en 
kiu oni pritaktis la proponojn, faritaj de la svisa, bavara 
kaj saksa landligoj de Í. K. U. E. 

Inter alie oni decidis la jenan: 

1. eldoni propagandan sciigilon (Flugblatt) de I. K. U. E. 
por la germanaj katolikoj, 

2. elekti komisionon por la redakcio de nia liga gazeto 
„Germana Katoliko”. 

3. plibonigi la rilatojn inter la diverslandaj I. K. U. E.- 

anoj per elektado kaj nomado de eksterlandaj delegitoj de 
IL K. U. E. 

4. fondi prusan landligon de I. K. U. E. 

5. krei ĉefkomitaton por la germanaj landligoj de I.K. U.E. 

6. krei komunan regularon por la germanaj landligoj de 
I. K. U. E. 

Kontente ni povas pripensi la rezultaton de la labor- 
kunsido kaj kun freŝaj fortoj ni volas labori en la signo 
de l” kruco por la altaj celoj de nia karega I. K. U. E.! 


FR. SAEMMER, 
grafa privatsekretario. 


Wechselburg, la 15-an de Junio 1914. 


— 


I. K. U. E. EN AŬSTRIO. 


„Dio Sinjoro, benu nian karan lingvon!” 


Prediko dirita en Franzensbad de P. Georgo PLANK el 
EGER, pastro de la ordeno de kavaliroj kun la kruco kun 
ruĝa stelo. 


Dum la Pentekosto-dimanĉo okazis en la fame konata 
kuracloko Franzensbad (Aŭstrio-Bohemio) la solena mal- 
kovro de la unua sur la mondo monumento por la honoro 
de nia majstro D-ro ZAMENHOF. La katolikaj partoprenan- 
toj en tiu festo, sed ankaŭ alireligianoj vizitis la sanktan 
meson en la katolika preĝejo, kiun diris pastro-esperan- 
tisto en la proksima urbo EGER, P. Georgo PLANK, el la 
ordeno de kavaliroj kun la kruco kun ruĝa stelo. Kvankam 
nur de mallonga tempo estante adepto de nia kara lingvo, 
li tamen jam mem estis verkinta tekston por prediko, kiun 
li diris dum la meso post la evangelio, sur la predikejo, 
kaj kiu vere edifis la aŭskultantojn. Ni kominikas jene al 
niaj legantoj liajn vortojn, ĉar ĝis nun ankoraŭ ne tre ofte 
okazis predikoj diritaj en Esperanto kaj ĉiu el ili povas 
esti modesta modelo por predikontoj. P. PLANK submetis 
al sia prediko jenan tekston el la historio de la Aposto- 

loj, prenitan el la evangelio de la Pentekosto-festo: „Kaj 
ĉiuj estis plenigitaj de la Sankta Spirito.” Tiam li diris: 


„Karaj gefratoj en Kristo! Granda multhoma urbo! Meze 
de la urbo bruego kaj afluo de popolo. Unuj estas alpor- 
tantaj brikojn, kalkon, sablon kaj lignojn, aliaj estas faran- 
taj trabaĵojn, triaj estas konstruantaj fundamentajn murojn 
por konstruaĵego. Kien ajn vi rigardas, ĉie vi ekvidas 
rapidegon, kvazaŭ la faraĵo estu finota ankoraŭ ĝis vespere. 

Kia afero? Kion intencas tiuj homoj? 

li konstruas turon, altegan, atingontan la nubojn. Ili 
intencas glorigi sian nomon, antaŭ ol ili disiros ĉiujn lan- 
dojn. Ĝis nun ili ĉiuj estas unu familio kaj havas komunan 
lingvon. Sed subite — konfuzo! La konstruaĵo ne estas 
finita, unuj plu ne komprenas aliajn; ili ĉesas konstrui kaj 
disiras ĉiujn landojn de la mondo .... 

Ni iru el Babilono alian urbon! Jeruzalemo estas plena. 
de fremduloj el ĉiuj landoj. El Persujo ili alvenis, el Medujo, 
Arabujo kaj Mezopotamio, el Malgranda Azio, el Pontuso, 
el Kapadocio kaj Pamfilio, el Libio kaj Kretujo kaj el la 
malnova Romo. 


Nun ili aŭdas uraganan bruadon plenumantan la domon, 
kie unuiĝis la apostoloj de Kristo. Are ili tien rapidegas 
kaj miregas, ke simplaj fiŝistoj predikas pri la Savinto de 
1? mondo. Krom sia gepatra lingvo ili ne lernis alian, tamen 
— ĉiu bone komprenas la fiŝistojn! 

Kiamaniere, karaj gefratoj en Kristo, ni klarigos al ni 
tiujn du miraklajn okazintajojn en Babilono kaj en Jeru- 
zalemo ? Kial estis komence la homoj unu familio, harmo- 
niaj, kial ili Ĉiuj parolis unu saman lingvon kaj kial estiĝis 
la multoblo de lingvoj okaze de la konstruo de l' Babilona 
turo ? i 

Tion kaŭzis la spirito de fiereco ribelinta kontraŭ Dio! 
Tiu spirito naskis kontuzon kaj malpacon inter la homoj. 
Kaj tio daŭris ĝis la unua kristana Pentekosto. 

La apostoloj de Kristo kunestas en la sankta vesper- 
manĝejo; ilia majstro plu ne estas ĉe ili, sed Li promesis 

sendi al ili la Parakleton, la Spiriton Sanktan, la Spiriton 
de Amo. Preĝante ili atendas Lin kaj ricevas Lin, ekkone- 
blan per ventegobruo kaj per ardaj langaj. 

„Kaj ĉiuj estis plenigitaj de la Sankta Spirito kaj ko- 
mencis paroli diverslingve.” 

Kia grandega miraklo — tiu miraklo de l” Sankta Spirito ! 
La celo de tiu miraklo estis, laŭ la deziro de Dio, unuiĝi 
ĉiujn diverslingvajn popolojn en la kredo je Kristo. Mal- 
bona spirito disigis la homaron en Babilono, la Sankta 
Spirito reunuigis ĝin en Jezuzalemo: La Sankta Spirito do 
estas la donacanto el ĉielo, de kiu venas Ĉiu vera surtera 
unueco. Tiu ĉi Spirito estas la spirito de amo, kiu montras 
al ni en Ĉiu homo nian fraton, egalan fraton, liberan fraton. 

La ĉefa kaŭzo de malamo estas tre ofte la nekono de 
fremda popolo. Tiu nekono naskas unue indiferentecon kaj 
poste malamon. La antikvaj Romanoj uzis saman vorton 
por diri „fremdulo” kaj „malamiko.” Vi scias ankaŭ, karaj 
gefratoj, la precipan kaŭzon de tiu nekono: ĝi estas la 
diverseco de lingvoj. 

Ĉu ne ekzistas rimedo kontraŭ tio? Ni diru: ĝis nun ĝi 
ne ekzistis. Sed depost dudeksep jaroj ni havas rimedon 
por interkompreno de Ĉiuj nacioj sur la mondo, rimedon 
facilan, kiun povas uzi ĉiu, ne nur klera filozofo, sed la 
plej humila laboristo. Kaj tiu rimedo estas nia kara lingvo, 
nia Esperanto. Nia kongresoj montras al ni, ke nun, dank” 
al Esperanto, ĉiu homo, kiu ĝin volas, povas interrilatati 
kun ĉiu, ke lingvaj baroj. plu jam ne ekzistas! 

Tiu rimedo certe estas donaco de Dio; la sankta Paŭlo 
ja skribis, ke ĉiu bona donaco venas de Dio, de nia Patro. 
Nia kara majstro, D-ro ZAMENHOF, estas unu el la elektitoj 
de Dio, per kiuj la bona Dio komunikas siajn donacojn 
al ni homoj. Viro tiom modesta, kiom klera, li humile 
Konfesas, ke li estas nur ilo en la manoj de Dio. Laŭ la 
deziro de nia majstro ni uzadu, karaj gefratoj, Esperanton, 
por konatigi parole kaj skribe kun multaj fremduloj. Ju pli 
vi havos amikajn interrilatojn kun fremduloj, des pli vi 
estos bonaj esperantistoj, des pli vi laboros por plenumo 
de la ordono de nia Dio-Majstro: Amu vin reciproke! 

Ni turnu nin, karaj en Kristo, al tiu Dio-Majstro, dirante 
al Li korege: 

„Dio Sinjoro, Vi ordonis al ni, ami unu la alian. Ni 
volas plenumi tiun Vian dolĉan ordonon — benu nin — 
helpu nin! Benu principe nian karan lingvon; ni volas 
sanktigi ĝin por amo, per paco internacia!” 

„Ho Dio, tiu benata lingvo disvastiĝu pli kaj pli en ĉiu 
lando de la mondo! Ke baldaŭ ĉiu homa kreitaĵo povu 
per ĝi frate interrilati, ke per ĝi Via sankta nomo kaj Via 
vera religio povu iĝi konataj kaj amataj sur la tuta mondo!” 

„Kaj Vi, sanktega virgulino Mario, preĝu por nia kara 
lingvo, ke baldaŭ oni kantu Esperante en ĉiu lando sur la 
tuta tero Viajn laŭdojn kaj la laŭdojn de Via Dio-filo 
Jezuo Kristo! Amen.” 


Por kompletigi nian raporton pri tiu Pentekosta Diservo 
en Franzensbad, ni devas aldoni ankoraŭ, ke oni kantis 
la esperantajn kantojn religiajn „Ni volas Dion” kaj „Ave, 
Mario” laŭ tekstoj presitaj kaj disdonitaj same kiel la 
tekstoj de la preĝoj dirataj post la fino de la sankta meso. 
Ciujn ceestantojn vere edifis la penso, ke la prediko, la 
kantoj kaj la preĝoj en unu sama, nia kara lingvo etikis 
sammomente al la koroj de germanoj, ceĥoj, poloj, italoj, 
hungaroj kaj sentigis al ili unuecon, kian sentigas cetere 
nur nia sankta katolika religio dum komuna Diservo! La 
fervora apostolo de Esperanto en pastra vesto, kiu tiel 
bone ĉion estis aranĝinta, meritas do koran dankon por 
liaj klopodoj kaj ĉiean imiton. Joŝo. 


ESPERANTO-TAGO DE „NEDERLANDA KATOLIKO” 
en Oisterwijk. 


La tria Esperanto-tago, okazinta la 28-an de Junio en 
la ĉarma vilaĝo Oisterwijk, estis ne pli perfektigebla festo 
por Esperantistoj kaj propagando por Esperanto. Mallonge; 
Matene ni ĉeestis la S. Meson kantitan de la religia kon- 
silanto de la Grupo de Oisterwijk, P-ro LAMERS; predikis 


274 ESPERO KATOLIKA 


P-ro POELL. Poste — kronikistoj atentu pri tiu ĉi malofta 
okazintaĵo! — la Esperanto-estraroj estis akceptitaj oficiale 
en la komunumdomo, kie la urbestro S-ro KEIJZER bon- 
venigis nin en flua kaj korekta Esperant-lingva alparolado 
(okazaĵo unika en la historio de Esperanto en Nederlando). 
Poste okazis salutkunveno, post tio la komana tagmanĝo, 
dum kiu aŭdiĝis koncerto. Post tio promenado tra la ar- 
baroj de Oisterwijk, kie okazis grandaere la propaganda- 
kunveno kun koncerto; paroladis P-ro LINNEBANK en 
nederlanda lingvo kaj S-ro PASTOOR en Esperanta lingvo. 
Vespere finiĝis la festo kaj ĉiu el la proksimume 200 ĉe- 
estantoj foriris kun la impreso, ke li travivis unu el la 
rakontoj de „mil kaj unu noktoj”. 

En Oisterwijk, kie la juna sed agema giupo sukcesis 
organizi tian Esperanto-tagon, dank” i.a. al S-ro NOUWENS 
kaj la Fraŭlinoj tieaj, vojaĝantaj Esperantistoj de nun trovos 
samideanojn afablajn, pretajn por vidigi al ili la famekonataj 
naturbelaĵoj de Oisterwijk; pecipe la enarbaraj lagoj (,, Ven- 
nen”) estas tipaj kaj nenie troveblaj tiel pentrindaj kaj 
allogaj. Fremdlandaj samideanoj, vojaĝante en Nederlando, 
ne forgesu viziti Oisterwijk, la „Godesberga hejmo” de 
Nederlando. 

D-ro SMULDERS. 


Pri l Antialkoholismo. 


En 7-a numero de la „Korespondgazeto por la aŭstria 
pastraro katolika” publikigis S-ro Matthaeus KURZ, teologa 
profesoro, tre interesan artikolon pri kvar specoj de l 
antialkoholistoj: katolikaj, protestantaj, framasonaj kaj 
sciencistaj. Sed nin pli multe interesigos la rimarkindaj 
pruvoj, kial katolika antialkoholismo la unike prudenta 
kaj argumentita estas, kaj kio povus malutili al nia absti- 
nencmovado. 

Unualoke ni citos el regularo de S-ta Benedikto ĉapi- 
tron titolitan: Pri la. mezuro de l trinkaĵoj. „Ciu ricevis 

de Dio sian propran donacon: la unua tian, la dua alian.” 
(l Kor. 7, 7). Kaj tial nur kun certa timo ni povas decidi 
la kvanton de vivrimedoj por la aliaj (kunfratoj). Sed kon- - 
siderante la kriplecon (moralan t. e. la malfortan volon) 
de P malsanuloj ni opinias, unu „hemina” (tə da litro) da 
vino sufiĉos al ĉiu apartulo kiujn tamen Dio per abstinen- 
co dotis, ĉi tiuj ja devas scii, ke ili ricevos sian propran 
premion”. — Tiom S-ta Benedikto pri l antialkoholismo. 
Ni vidas ĉi tie nek severan kondamnon de l' alkoholuza- 
do nek mokatan abstinencon. 

Kaj vere, el ĉi tia vidpunkto, vidpunkto katolika, ni fa- 
cile komprenas la evangeliajn okazintaĵojn, ekzemple la 
edziĝan feston en Kanaa, la lastan Vespermanĝon ; ni kom- 
prenas Kristan decidon uzi ĉe la meso nur fermetitan 
(sekve alkoholon enhavantan) vinon, kiu decido jam dum 
du jarmiloj estas aplikata en Eklezio. Kiel ĉiam, gardas 
sin nia Eklezio ankaŭ ĉi-tiufoje ordoni ion kontraŭ homa 
naturo, ion kio superas homajn fortojn, unuvorte ion al 
homo nepoveblan. Abstinenco de drinkaĵoj do ĝis nun ne 
estas ordonita kaj neniam al ni katolikoj ordonita estos; 
ĝi estas nur rekomendata kiel utila, kiel Ĉiu bona ago. Ni 
rigardu nur, ĉu l' Eklezio ordonas al studantoj: vi devas 
esti sacerdotoj! — aŭ al fraŭlinoj: fi estu monaĥinoj!... 
Neniel! Kaj malgraŭ tio miloj de junuloj studas teologion, 
miloj de ĉastaj fraŭlinoj sekvas la ekzemplon de l ĉiela 
Fianco. Kial?... ĉar la S-ta Spirito, kiu ĉiam en Krista In- 
stitucio agadas, kiu inspiras Petran posteulon, tiu sama Spi- 
rito S-ta elektas inter katolika junularo indulojn, parolante 
al ili per interna voĉo de l' graco kaj kondukante ilin al 
celo ofte meze de plej malfavoraj cirkonstancoj. La S-ta 
Spirito estas diamo; kaj la diamo ekflamigas la korojn de P 
elektitoj kaj ekscitas en ili mirindan volfortecon por oferi 
ĉion karan al Kristo, por savigi homajn animojn-mallonge: 
por fari ĉion kio superas ordinarajn devigojn. Nenia dev- 
igo, nenia ordono — kaj tamen... Ankaŭ la tutabstinenco 
de alkoholaj trinkaĵoj ne estas devigo — kaj tamen kiom 
da katolikaj asocioj abstinencaj jam ekzistas! La diamo 
tion ĉi efektivigas, la peno de perfektaj animoj similiĝi al 

Kristo!! Tian altegan celon de la abstinenco oni trovas 
nur en katolika Eklezio. La ŝtaligo de karakteroj, la sano, 
la familia feliĉo — kvankam por si mem altaj celoj kaj 
gravaj profitoj el abstinenco — havas por ni katolikoj 
malpli grandan valoron. 

La antialkoholismo do estas de ľ Eklezio nur rekomen- 
data kaj neniel ordonita. Sur tiaj fundamentoj bazita ab- 
stinenco katolika daŭros kaj kreskos, ĉar la libervoleco 
— neniel tamen devigo aŭ iu ordono — kondukos al ab- 
stinenca militistaro ĉiam novajn volontulojn. 

Nun la dua demando: kio povas pleje malutili al katolika 
abstinencmovado ? Ne serĉante aliajn kaŭzojn ekstere, sed 
antaŭ ĉio ĉe ni mem, ni devas respondi: Troa fervoro kaj 
nesaĝema fiereco. — Inter niaj samreligianoj ni renkontas 
ofte fervorajn abstinenculojn, kiuj rigardas alian homon 
kiel jam al inferaj suferoj kondamnitan, ĉar tiu uzadas 
ankoraŭ trinkaĵojn. Mi mem estas aŭdinta la esprimon de 
unu severa abstinenculo diranta al sia tablonajbaro: „mi- 
zera neabstinenculo !” Ĉu tiamaniere ni konvertos iun kaj 
favorigos lin al nia ideo? Neniel! ĉar tia „kompatinda” 
malriĉulo pensos: „vi estas fiera pro via abstinenco kaj 
kondamnas min mezure trinkantan; se vi tia estas, estas 
aliaj ankaŭ kiel vi; mi malamas vin abstinenculojn. kaj mi 
mem restas modera trinkulo; bonvolu, sinjoro antialkohol- 
isto, scii, ke perfekta estas ne la fiera abstinenculo sed 
kiu sian proksimulon amas!” Kaj prave, kvankam logiko 
ĉi tie ne estas preciza. Ni katolikoj scias certe, ke antaŭ 
Dio valoras la abstinenco, se ĝi elfluas el diamo. Kaj ni 
amas Dion, se ni proksimulojn amas. Kiel tamen povus 
ni. diri: Dio, mi amas vin: mi ne uzas alkoholon... — 
se ni aliflanke kondamnas nian fraton?! Ni sciu, ke unua- 
vice la humileco kaj proksimulamo, kaj poste nur la anti- 
alkoholismo valoras iom. 'Tia radikala konvertado estas 
forĵetinda, kiom forĵetinda estas fiereco je propra perfekt- 
eco. Ni volu unue niajn kunhomojn ami kaj nur tempo- 
fluante montri al ili per nia ekzemplo, kiel bone estas, se 
ni ankaŭ moderan alkoholuzadon, ankaŭ la lastan guton 
de 1 alkoholo oferos pro diamo kaj poste por atingi ĉiujn 


Lia Episkopa Moŝto Mons. SCHOEPFER. 


Episkopo de Tarbes kaj Lourdes. 

efikaĵojn bonajn, kiuj memkompreneble abstinencon sekvas. 
Ni pripensu ankaŭ, ke la antialkoholisma vojo ne estas la 
sola kondukanta al ĉielo kaj ne forgesu tion ĉi: pli bone 
resti modera trinkanto ol malestimi aliajn kun abstinenco. 
Amo kaj bona ekzemplo estu niaj propagandiloj! Niajn 
proksimulojn amante, ni alvenos al perfekta diamo kaj 
tiam ni estos certigitaj, ke ni rektan vojon iras; kaj tiam 
ni povos esti fieraj, kvankam neniam certaj, tamen alme- 
naŭ esperantaj — ke ni perfektiĝas! 


S-ta Kruco, 7-IV-14. Fra EUGENIO. 


La Ateisto. 


De Rikardo de Kralik, Wien. 
Ateisto migradis de loko al loko 
Kaj kie publikon atingis la voko, 
Li pruvis al burĝo kaj al kampisto 
La klaran neeblon de Dio-ekzisto. 
Jen, venis li en vilaĝon migrante, 
Kaj al la tieaj homoj dirante 
Doktrinon sian, obstine insistas: 
„Argumento, ke vere Di” ne ekzistas, 
Estas, ke Li pro kolero, ĉagreno 
Pri mia kontraŭ Li sinteno 
Certe jam estus malsupren sendinta 
Anĝelon, kiu la buŝon frapinta 
Estus al mi, ĉar Lin ĉiuhore 
Mi neniigas ja tiel tutkore. 

Ĝis nun ne aperis tia vangofrapisto : 
Sekve: iluzi? estas Dio-ekzisto !” 
Jen paŝis al tiu kuraĝa ateisto 

El aŭskultantoj fortika kampisto, 
Donis fortan vangfrapon al li, 
Diris: ,Sinjor”, la anĝel estas mi!” 


Tradukis el germana lingvo: 
JOH. SCHRODER, Wien (Aŭstrio). 


LA GEINFANOJ DE LA NEĜO. 


Karnavala Rakonto 
de F. FINN, S. J. 
(Fino). 


» Tereso”, li respondis, „eble ni perdiĝos, sed mi zor- 
gos pri vi. Ĉu vi fidas min, fratineto mia ?” Kaj Johano 
klinis sian kapon kaj maltrankvile rigardadis Tereson el 
la okulojn. 

La fratino, kiel respondo, ĵetis siajn brakojn ĉirkaŭ lian 
kolon kaj kisis lin. Poste, konsciante grandan respondecon, 
li antaŭen iris. 

„Memoru, Tereso, hodiaŭ estas karnavalo, — la lasta 
tago. Morgaŭ estos cindra merkredo.” 

„Ĉu mi ne estas vestita por karnavalo?” respondis 
Tereso. „Ho, kiel bele ĝi estis, antaŭlastan jaron, en Romo! 
Vi memoras, Johano ?” 

„Jes, nepre; la Korso elvidiĝis kiel bildo el feinlibro, 
kiam vi kaj mi kaj panjo kaj paĉjo sidis sur la balkono 
kaj superŝutis per konfetti la malsupre starantajn gajajn 
homojn.” 

„Ĉu iuj el ili ne ŝajnis ridindaj ?” ekkriis Tereso, dum 
en ŝiaj okuloj brilis la ĝojo memori. „Tiel strangaj maskoj! 
nu, estis homo kun azena kapo. Ĉu li ne ĉarme blekis, 
— tiel same kiel azeno ?” 

„Jes, kaj ankaŭ la kurso! Cu ne estis ekscitante vidi 
ĉevalojn rapidege trakurantajn la Korson, kaj personojn 
kun vizaĝoj kiel bareloj kaj la ŝerculojn kun ĉapoj kaj 
la ŝafistinojn, kiuj sin ĵetis ekster la vojon kaj kriegis.” 

„Kaj ankaŭ la beletajn standardojn alpendigitajn al ĉiuj 
domoj, kaj la tapiŝojn kaj la banderolojn, kaj la papajn 
kolorojn; kaj Johano mia, nian helan, bluan ĉielon super 
ĉio. — Fi! ne estis, eĉ la plej malmulte, kiel tiu malhela 
amerika ĉielo.” 

„Jes; sed nia ĉielo neniam sendis al ni tian beletan neĝon, 
kia estas ĉi tiu,” diris Johano. 

„Iio estas vere,” diris Tereso. „Kaj, Johano, tuj post la 
kurso, ĉu vi memoras la knabineton kaj la knabon, tiel 
bela vestitajn, kiuj kantis kaj dancis sub nia balkono, kaj 
paĉjo ĵetis al ili oran moneron ?” 

Responde Johano kantis beletan kaj gajan karnavalan 
arion. 

„Hot ekkriis Tereso manfrapante,” tio mem estas, kion 
ili tiam kantis. Mi ekmalvarmiĝas, Johano; ni ludu, ke ni 
estas en Romo kaj ja dum la karnavalo.” 

Tion dirinte la knabino paŝis antaŭen kelkajn paŝojn 
kaj balancante siajn brakojn super sia kapo, kvazaŭ ŝi 
ludis tamburon, ŝi dancadis, feinsimila je ĝentileco kaj 
beleco, dum Johano, kun pli plena voĉo, kun bela soprana 
voĉo alportita el lando, kie voĉoj estas plej dolĉaj kaj 
lerteco je arto estas hereda eĉ ĉe kamparanoj, kantis kan- 
ton tiel dolĉan, delikatan kaj gajan, kvazaŭ ĝi venus el 
Paradizo; kaj ne atentante pri neĝo kaj finiĝanta tago, la 
malgrandulino, pli ol iam knabino de neĝo kaj aero, gaje 
piruetadis tien ĉi kaj tien per delogantaj movadoj, kiuj el- 
vokis karnavalan humoron ĉe la kantanteto, tiel ke li ja 
ekkaptis ŝian manon kaj kune kun ŝi malpeze piedfrapis 
la blankigitan teron, kaj ili ambaŭ, paŝetadante kun per- 
fekta simpleco laŭ la dolĉa melodio kantata de la frato, 
similis je ĉarmo de movadoj la turniĝadantajn senditetojn 
de la aero. 

„Ho”” diris Tereso kurbiĝante ĝis la tero kaj neĝon 
kaptante per siaj delikataj manoj, „tiuj Ĉi estas niaj kon- 
fetti; jen!” Kaj ŝi surŝutis per neĝeroj la vizaĝon de sia 
frato. 

La frato gaje ridante finis sian kanton, atakis siavice kaj 
ambaŭ tuj estis en farado de mimika batalo. 

„Johano.” diris Tereso, kiam poste ŝi ripozhaltis, „Ĉu vi 
pensas, ke ni renkontos paĉjon ?” 

„Ni intencas tion, Tereso. Sed eble, nun kiam neĝas, ni 
povas. ne renkonti lin. Li povos nin preterpasi. Sed Dio 
estas bona. Ni trovos lin morgaŭ.” 

„Kien iris paĉjo ?” 

„Li iris vidi homon, kiu travivas en kampodomo trans 

dek-du mejloj de tie Ĉi, pro grava afero. Kiam paĉjo estis 
aranĝinta tion, ni iros returnen Romon.” 

„Kara Romo! Kaj la blua ĉielo kaj la altaj palacoj! Ho! 
Kiom mi deziras, ke ni renkontu paĉjon !” 

„Ni renkontos lin baldaŭ, mia fratino.” 

Plendinda Johano! Plendinda Tereso! Ilia patro renkontis 
la homon, kun kiu li havis gravan aferon, kaj ja li nun 
kuŝas sur la kamparoj kun la vizaĝo turnita al la ĉielo. 

„Vi eklaciĝas, karulino mia”, diris Johano, duonhoron 
pli malfrue, observante ke Tereso klopode marŝis. 

„Estas malvarme al mi, Johano, kaj dormeme. Preĝu Dion 
ke Li sendu paĉjon.” 

„Ho! kriis Johano,” jen estas loko por ripozi — Ĉe tiu 
arbo. Tie ĉi, mia karulino, apogu vian kapon sur la trunko.” 

Tereso ĵetis sin lace sur la neĝon. Johano kovris kom- 
forte ŝiajn ŝultrojn. 

„Ĉu estas malvarme al viaj piedoj, Tereso ?”” 

„lomete, Johano. Tio ne malhelpas:” 

Johano rapide demetis sian surtuton. 

„Ne, frato, metu ĝin denove.” 

„Mi ne bezonas ĝin, Tereso.” 

„Vi ne faru, Johano.” Kaj la okuloj de Tereso pleniĝis 
je petegantaj larmoj. 

„Ho! mi havas belegan ideon”, kriis Johano, demetante 
sian jakon, „mi tute ne bezonas mian jakon. Mi ne suferas 
multe de malvarmo.” Kaj Johano remetinte sian surtuton, 
zorge ĉirkaŭvolvis per sia jako la piedojn de sia fratino. 
Dum li faris tion, li observis, ke ŝiaj okuloj fermiĝis kaj 
lia koro dolorpremigis. 

„Tereso, Tereso!” li kriis. 

„Kio do, Johano ?” ŝi respondis malfermante siajn okulojn 
kaj dolĉe ridetante. 

„Tereso, mia karulineto”, diris Johano dolĉe kaj kare- 
seme”, vi ne devas ekdormi antaŭ ol diri viajn preĝojn”. 

„Ho, certe ne! Aŭdu min ilin dirantan, Johano.” Kaj tuj 
la knabineto, helpata de sia frato, genuiĝis kaj ripetis la 
dolĉajn vortojn lernitajn de patrinaj lipoj. 

„Tereso”, daŭrigis Johano, „mi deziras, ke vi diru ankoraŭ 

unu preĝon kun mi. Tiu estos esprimo de amo al Dio, kaj 
mi deziras, ke vi provu ami Lin, dum vi diros ĝin, kiel 
eble plej vi povos.” 

„Mi provos, frato.” 

Kaj ili kune eligis el siaj senkulpaj koroj tian preĝon, 
kian animoj kiel iliaj povas plej bone esprimi. 

„Nun, fratineto, mi garde staros.” 

„Bonan nokton, mia Johano. Kiel mi deziras, ke estu 
mateno, tiel ke mi povu vidi vian karan vizaĝon! Bonan 
nokton.” Kaj la okuloj de Tereso lace fermiĝis. 

Tuj kiam Johano certiĝis, ke ŝi estis profunde dormanta, 
li demetis sian surtuton kaj ameme alfaldis ĝin ĉirkaŭ la 
korpeton. La vireto, — li estis nur naŭjara, — frostotre- 
metis kaj tremis dum la malvarma vento frapis liajn deli- 
katajn membrojn tiel kruele ne sufiĉe kovritajn. Sed li 
malŝatis tion, se li nur povu savi la dolĉan vivon, kiu estis 
sub lia gardo. 

La neĝo nun falis pli penige; gi estis akra kaj mordanta. 
Johano eltiris sian naztukon kaj metis ĝin delikate sur la 
supren turnitan vizaĝon. Poste surgenuiĝinte apud sia 
fratino, li preĝis kaj tremetis. Subite li malfortiĝis kaj falis 
al ŝia flanko. 

Li estis ankoraŭ brava kaj esperema. 

„Prenu min, Dio, lasu vivi mian fratineton.” Kaj sin 
Sovinte ĝis Tereso, li reprenis la naztukon for de ŝia vizaĝo: 
kaj kisis ŝin trifoje. La dolĉaj okuloj malfermiĝis kaj la 
lipoj apartiĝis en amantan rideton. 

„Bonan nokton, Johano”, mallaŭte diris Tereso. 

„Bonan, nokton, Tereso”; kaj dum li parolis, ŝiaj okuloj 
denove fermiĝis, lia kapo alfalis al ŝia kaj vango kontraŭ 
vango ili ripozis. 

La suno leviĝis la sekvantan tagon sur lando tute blanke 
vestita — tute blanke vestita tiel malproksime kiel oni 
povis vidi, krom tie kie, sub la sola arbo, du vizaĝoj 
fiksite belaj, naivece amindaj, vidiĝis super la neĝo kun tiu 
potenca trankvileco, kiun morta vivo ne konas. 

Mi estis trovataj tiun tagon, sed neniu sciis, de kie ili 
venis. Oni nomis ilin la Geinfanoj de la Neĝo. 

llia karnavalo estis komencita. 
Lyon (Franc.) 
Tradukis R. ALEZAIS. 


Bibliografio. 


27. T. G. Sevĉenko. Katerino. Malgrandrusa poemo, tra- 
dukis V. N. DEVJATNIN, Paris. Presa Esperantista Societo, 
33 Rue Lacepède 1912. Prezo 0.10 sm. 12 paĝa. 

Poeta avertado al rusaj junulinoj je delogado per Mos- 
kvanoj. Certe, Katerino falinta iĝis tre malfeliĉa virino. 
Sed.ne nur tiaj Moskvaj aventuroj finiĝas kutime tiel tra- 
gedie. Cu la unua linio ne dolĉesonas kiel violono: 


Amindumu, belulinoj, 
Atentigu ni ankaŭ: 


Jen la sort' al iu donis 
Preskaŭ tutan landon, 
Kaj al iu ĝi donacis 
Tombon nur malgrandan. 


28. Esperanto. Notions Complémentaires par Th. Cart et 
Em. Robert. Paris, Presa Esp. Societo. 33 Rue Lacepede. 
prix. O fr. 40. 

Precipe por francoj. La aŭtoroj ofte komparigas sian 
patrinan lingvon kun Esperanto. Kial ne en la „remarque 
sur — et?” (pag. 7.) Jardin — jardinet; coussin — cous- 
sinet? Al ĉiuj instruistoj ni rekomendas studadon de la 
geniega paĝo 24-a. Ĝi montras tre manumeblan ilon por 
komprenigi kaj memorigi la korelativojn. Tiu-ĉi sistemo 
elpensita kaj desegnita de S-ro CH. VERAX estas neko- 
piebla posedaĵo de l aŭtoro. 


29. Vojaĝado en Finnlando. Eldonita de Esperanto- 
Asocio de Finnlando. Kun geografia karto. Helsingforso 
1913. Presejo de K. F. Puromies A. S. 64 paĝa. (Prezo: 
du respondkuponoj.) 

Kompleta ,Baedeker” de Finnlando. Tre taŭga preparado 
de la propagandaj paroladoj de Sinjoro Vilko Setala en 
diversaj Europaj grandurboj. Tiaj libroj allogos certege 
niajn riĉajn samideanojn. 


30. Oreinta Almanako — el la lingvoj araba, armena, 
ĉeĉena, hebrea, hinda, ĥina, japana, kartvela, lezgina, sans- 
krita kaj tatara. 

Kun autaŭparolo de B. Kotzin. Librejo Esperanto, 3 
Lubjanskii projezd, Moskovo, Ruslando, 1913. prezo sm. 
0.95 atrank. 75 paĝa. 


Dekses orientaj rakontoj, problemoj, alegorioj, kom- 
parajoj. Amuziga spiontrueto en intelekton, senton kaj 
popolajn kutimojn de tre fremdaj landoj. 


31. Studo pri la organizo de Esperanto. El „Franca 
Esperantisto — prezo O tr. 75. Paris Rue de Chichy. 51. 1913. 


Detale meditita verko pri nia organizado. Ĝi enhavas 
tre praktikajn konsilojn al estraroj de societoj. Nome, la 
aŭtoro deziras Tutmondan Unuiĝon de la Esperantistoj. 
Nian I.K.U.E. li citas en paĝo: 40-a. Kontentigita mi el- 
prenis jenan frazon: ,Oni devas antaŭvidi, efektive, ke 
dum longa tempo la Esperantistaj Societoj de propagando 
povos havigi al siaj direktantoj nur realajn ŝarĝojn sen 
aliaj profitoj ol la kontentiĝo, kiun povas doni la sento 
pri la plenumita devo kaj pri la bonaĵo alportita al la 
homaro” — paĝ. 20-a. 


32. Un Artista en Ajedrez. (Valentin Marin). Ensayo 

Critico por José Paluzie lj. Lucena. Can la traduccion en 
esperanto por Frederico Pujula y Vallés. Barcelona. Hyos 
de Paluzie, editores. 1913. 90 paga. (2 pesetas.) 
- Gi donas, post la historio de la triobla progresado de 
hispana Sakgenio, multajn problemojn kaj solvojn. Interes- 
plene niaj Esperantistaj ŝakludistoj sekvos la evoluadojn 
de Hispana kunfrato. 

Uden, Nederlando. H. LINNEBANK, 

Krucordenano. 


Katolika Vivo Ciulanda. 


Irado al Tyburn. 


(Priskribita de partoprenanto.) 


La lastan Dimanĉon de Aprilo mi havis la privilegion 
partopreni en manifestacio plej kortuŝanta kaj samtempe 
tute simpla. Oni nomis ĝin — kaj tio ĝi vere estis — 
simpla Irado. Irado laŭlonge de la plejbone konataj stratoj 
de Londono. 

Tamen ĝi nepre diferencis de ia alia de mi konita. Gi 
efektive similis tiun Kruciradon, kiun plenumis la Reĝo de 
Martiroj en la stratoj de Jeruzalemo. La stacioj de tiu Via 
Dolorosa estis: Newgate, Ely Place, King’ Way, St. Giles’s 
in the Fields, kaj fine tiu Golgotha, kiun la Londonanoj 
nomas Tyburn. 


Ni kuniĝis ĉe la preĝejo Sta Sepulkro, de kies turo la 
sonorilo kutimis funebre soni, kiam la pordoj de la mal- 
liberejo, sur la alia flanko de strato, malfermiĝis por enlasi 
la martiron en sian angoran iradon. 

Ne ekzistas plu la malliberejo, nek la pordego tra la 
vojo, de super kiu la bildo de la Mater Dolorosa iam ri- 
gardis siajn probatalantojn malsupre trapasantajn. 

Apude sidas Smithfield, kie heroa Franciskano mort- 
suferis en la flamoj pro sia fideleco al la fondinto de l 
Ordeno kaj al la Vikario de P Sinjoro. 

En tiu loko staradis eta grupo — amantoj de Tyburn, 
amantoj de la Martiroj. Dum ili atendis la fiksitan momen- 
ton, ili denove travivis tiujn memorojn, kaj, de la kvieta 
placo de Charterhouse, salutis tiun plej sanktan lokon, en 
kiu dek- ok blankrobaj monaĥoj iris ricevi eĉ pli blankajn 
vestaĵojn, lavitajn en la sango de l Ŝafido. 

El la preĝejturo de Sta. Sepulkro ĵus sonis la tria. Rapide 
enviĉiĝis la bando de fideluloj-pilgrimantoj. Estis de ili 
ĉirkaŭ 1400. La irado komencis. 


Kanoniko CHAPEAU. 


Prezidanto de la Franca Katolika Ligo Esperantista. 

REPRODUKTO de la portreto de la S-a Patro kun 
la Esperantlingva teksto, aprobita de la Vatikano, enhavan 
la gracon de Indulgenco „in articulo mortis” 
or la Kongresanoj de „Nia Kvara” en Romo kaj de 
iliaj samfamilianoj. 

La horistoj de Richmond, kiuj venis por gvidi la kanton, 
faris al mi la honoron min inviti en siajn vicojn. 

Rekte antaŭ ni vidiĝis la simpla kverkligna Krucifikso 
nun tiel bone konita en Londonaj stratoj. Ĝin portis Patro 
Philip Fletcher. Kelkaj pastroj akompanis tiun solenan, 
silentan figuron. Poste venis la longa sekvantaro, unue 
la viroj, poste la virinoj, ĉiuj ensorbitaj en silenta preĝo. 
Nudkapaj ni sekvis nian Reĝon, ĝis kiam ni atingis la 
reelaĉetitan sanktejon en Ely Place. Tie ni haltis. Flanke 
de la vojo estis vico de rajdantaj policistoj; ĉirkaŭ tridek 
aliaj, altkreskaj policagentoj staris, atendante nin. 

La preĝejo estis baldaŭ plena de surgenuantaj fideluloj ; 
eĉ la kripto komencis pleniĝi. Mi atendis ekstere kun la 
horistoj. Tiam mi unue konsciis pri la multnombreco de 
tiuj piaj pilgrimantoj. Profunde impresige estis vidi la 
longajn vicojn de nudkapaj, silentaj viroj enirantaj el la 
strato en la antikvan sanktejon. 

Tiam, dum ni atendis, alvenis al ni iu, kiu evidente estis 
Anglikana pastro. Dezirplene li petis la permeson partopreni 
en la Irado. Li venis, kiel reprezentanto de la Londona 
Charterhouse, por honori, kun respektoplenaj sentoj, la 
martirojn, kiuj por ĉiam gloris la institucion, en kiu li 
VIVIS. 

Certe tio estas feliĉa antaŭsigno de la miraklo, kiun la 
martiroj — malrapide, sed tre certe — plenumas en ĉi 
tiu sia lando. Pro tio ni dankis Dion, kaj pretiĝis ĝoje 
daŭrigi nian vojon. 

La pordoj de la preĝejo malfermiĝas; denove aperas la 
bildo de la Reĝo, portita nun de skarlatvestita akolito. 
Aliaj en similaj vestaĵoj portas torĉojn kaj fumantan incen- 
silon, Tiel, de nun, sur la vojo de la martiroj brilas la 
koloro de l' martiroj. De nun ankaŭ elsonas la voĉoj de 
la pilgrimantoj. Tre saĝe oni elektis nur la himnojn kiujn 
povis kanti la martiroj mem. Unue travibris la stratojn de 
Londono la triumfa „Credo”. Kiel tondro leviĝis milvoĉoj 
kunkantantaj .... 

En la popolplenaj stratoj fariĝis por ni nenia konfuzo, 
nenia interrompo. Protektataj de la polico, ni triumfe iris 

nian vojon. Aŭtomobiloj kaj omnibusoj deflankiĝis por lasi 
liberan vojon al la Kruco de Kristo. | 

Post la „Credo” eksonis la doloraj tonoj: „Popule meus, 
quid feci tibi, aŭt in quo contristavi te?” Tiel forte, tiel 
trapenetrante ĝi eksonis, ke kvazaŭ responde al tiu dia 
plendaivoko, en la popolamaso ĉiuj deprenis la ĉapelojn; 
ekregis solena silento, kiam preterpasis la Figuro de la 
Reĝo. 

Tiel ni alvenis al Kingsway. Tie ni kantis „Adoremus”” 
antaŭ la Sankta Sakramento. Post la triumfa: „Regina 
caeli laetare”, ni alvenis, kantante la Litanio de la Sank- 
tuloj, al St. Giles in the Fields. En tiu loko kutimis halti 
la funebra irantaro, por ke oni donu iom da vino por 
fortigi la viktimon sur la vojo al la morto. Ni sentis nin 
tie pli proksime ol iam de tiuj, kiujn ni venis honori. Ĉar, 
en la tiea tombejo, kuŝas la korpo de pli ol unu el niaj 
martiroj. 

Post la Litanio, ni diris la Rozarion por la konvertiĝo 
de nia lando, kaj poste la Litanio de la Sankta Nomo. 

Pasante laŭlonge de Oxford-Street, ŝajnis, kvazaŭ oni 
povus ankoraŭ vidi, rapidantan antaŭen, la portilon kun la 
sankta viktimo. Kiel ofte ĝi pasis tiun vojon, iafoje inter 
la malbenoj, alifoje inter la larmoj kaj la salutoj de la 
malkonstanta popolo !: Ĝi haltas, kaj kuraĝa junulo ĵetas 
sin antaŭen por peti surgenue la benon de l martiro. Alia 
venas por forviŝi stratmalpuraĵon de sur la pala vizaĝo — 
ĉar sur la vojo al Tyburn, kiel sur tiu de Kalvario, ren- 
kontiĝas Veronikoj. Kaj triumte leviĝas la voĉo de la 
viktimoj por Kristo: „Haec est dies” Jes, jen por li la 
Pasko .... jen la tago, kiun faris nia Sinjoro; ni ĝoju, ni 
estu gajaj en ĝi!” Kaj nun eksonas ankaŭ nia Paska himno, 
kaj ĉe la. sonoj de „O filii et filiae” ni alproksimiĝas al 
Tyburn. 

Jes, Kristo vere reviviĝis, kaj ĉiuflanke ĉirkaŭ ni mon- 
triĝas la signoj de la Dua Printempo. „Jesu, fortitudo mar- 
tirum”, kantas ni, „miserere nobis”. | 

Ni alvenas al Tyburn. 

Tiel, hodiaŭ kiel en la tagoj kiam ili venis ĉi tien, granda 

popolamaso kuniĝis por vidi la irantaron. Ni ne haltas kie 
la kupra plato signas la lokon de mortigo, ni iras kelkajn 
paŝojn plue, kie la Reĝo de Martiroj, sur la altaro de 
Tyburn, atendas nian adoron. 

La pastroj kaj la ĥoristoj enpenetras, post la Krucifikso, 
en 'la monaĥejon kaj en la kapelon supre. Ni alpaŝas al 
la balkono, ekstere de la sanktejo, kaj tie mirinda sceno 
disvolviĝas antaŭ ni. Estis decidite, ke nur la virinoj 
eniros en la sanktan lokon, kiu estas tro malvasta eĉ por 
ili solaj. Viroj de flanke staras, por libere enlasi ilin tra la 
pordo de la Monaĥejo. 

„Ave, Maris Stella” elsonas la voĉoj de la pilgrimantoj. 
Estas nun pli ol 2000 da ili. Ŝajnas, kvazaŭ la longa sek- 
vantaro neniam ĉesos. La ĥoristoj kantas „Reĝina caeli.” 
Kaj nun komencas, en la Kapelo, la Beno. 

Mirinde estas aŭdi la: „O Salutaris” kaj „Tantum ergo” 
elflugantajn el miloj da buŝoj, en la strato kaj en la parko. 
Ĉie vidiĝas kvazaŭ maro de vizaĝoj, ĉiuj turnitaj al la 
loko, en kiu ili deziregas vidi la aperon de la Savanto de 
P mondo. Eĉ Nekatolikoj montras profundan respekton, 
kaj tio plenigas nian koron per dankemo kaj ĝojo. 

Aŭdiĝas la sonorilo. La Beno de Nia Dia Sinjoro estas 
donata al la piaj virinoj en la kapelo. Poste denove aŭdiĝas 
la sonorilo, kaj en humila gloro, akompanata de torĉopor- 
tistoj, la Reĝo de Martiroj elvenas por beni Siajn infanojn 
humile surgenuantajn sur la polvokovrita vojo. Eĉ en la 
parko, trans la Kradoj, surgenuantoj atendas la Benon de 
sia Savanto. 

Kiam ni pensas pri la Tyburn de nia persekutata Eklezio, 
kun ĝiaj korpremantaj memoroj, ni certe devus danki Dion 
pro tia triumfo! Vere — kiel ekkriis ĉeestanto — vere 
travivinda estis tiu tago! 

„Regem Martirum Dominum venite adoremus. Alleluia”. 

El la angla gazeto „lhe Tablet” tradukis 

E. RAMO. 


LA PAPO 
kaj la 
KONTRAŬALKOHOLISMA MOVADO. 


Noto de la Redakcio de E. K. — Dum la internacia katolika 
kongreso kontraŭ lo alkoholismo en Romo de la Sankta Patro 
montris, kiom la ŝatas la laborojn de supra movzds. Li ordonis sian 
sekretarion Kardinalo MERRY DEL VAL je Lia nomo oficiale skrib- 
respondi al la deklaracio de la nomita kongreso. Pere de E. RAMO 
ni ricevis suban tradukon de tiu grava dokumento. 


* * 
x 
En la Vatikano, la 23-an de Aprilo 1914. 


Al Sinjoro Prezidanto, 
kaj al la membroj de la Direktanta Komitato de 
la Internacia Katolika Ligo kontraŭ Alkoholismo. 


Nia Sankta Patro, Lia Papa Moŝto, Pio Xa, kiu tutkore 
benis la ducent pilgrimantojn de la Internacia Katolika Ligo 
kontraŭ alkoholismo, petas min esprimi al vi, kaj al la 
tuta Federacio via, la sentojn de kontenteco kaj dankemeco, 
kiujn Li eksentis recevante la atestojn de via respektego 
kaj la certigon de via fila submetiĝo. 

La Papo vin gratulas pri la sukceso de la kuraĝa kruc- 
milito de vi entreprenita en la tuta mondo, apogata sur la 
Evangeliaj principoj kaj kondukata de la ĥierarĥia aŭtori- 
tato. Li preĝas Dion, ke Li fruktodonigu la fervoron, kiun 
vi elmontras kontraŭ tiu terura skurĝo, — malamiko de 
P animoj kaj de la korpoj, — kiu altiras post si tiel multe 
da fizikaj kaj moralaj miziroj. : 

Benante la klopodojn de ĉiuj katolikaj societoj aliĝintaj 
al via Ligo, la Sankta Patro benas la bonvolon de ĉiuj 
iliaj anoj kaj invitas ilin persisti en sia sindona tasko. 

La Papoj, dum tiuj lastaj tempoj, ne forgesis averti pri 
la pereiga malbono, kiun vi kontraŭbatalas, kaj ili prokla- 
mis la neceson de rapidaj kaj efikaj rimedoj. Provincaj 
Konsilioj, Episkopoj en ĉiuj mondpartoj energie montris la 

danĝeron kaj lumigis la konsciencojn. Sekvante ilin, fid- 
plenaj, sciencaj, agemaj viroj elvokis, parole kaj ekzemple, 
savigan vigliĝon en la Katolikaj abstinencaj Societoj. 
Vere utilas elmontri la malbonegon de alkoholismo en 
Siaj moralaj, ekonomikaj, fiziologiaj efikoj, rilatigante gin 
kun la defalo de la individuoj, kies sanon, intelekton, 


konsciencon, liberecon ĝi malfortigas kaj ruinigas, — kun 
la defalo de la familioj, en kiuj ĝi produktas konfuzon kaj 
malordon, — kun la defalo de la Socio, kies plej funda- 


mentajn utilojn ĝi minacas. 

Efektive, inter la socialaj agadoj ne ekzistas ia pli urĝa! 

Pro tio tre plaĉos al Lia Sankta Moŝto vidi, ke via Ligo 
ankoraŭ plifortiĝas per la alkresko de novaj katolikaj 
Societoj. Lia Sankta Moŝto laŭte esprimas la deziron, ke 
la Pastraro ĉiel aprobu tiun klopodon de sociala reedukado 
kaj antaŭgardo, kaj ke, per instruado kaj ezemplo, la Pa- 
straro plene partoprenu al la batalo kontraŭ tiu skurĝo, 
kiu semas, precipe en kelkaj landoj, tiel multajn hontojn 
inter la fideluloj. 

Tiu batalo, tamen, nur certe kondukos al la venko, se 
ĝi estas subtenata de la Dia Graco, ĉerpita per la preĝo, 
per la ofta partoprenado en la Sakramentoj, kaj per la 
ĝenerala enpraktikigo de la kristana abstemio. 

„Nisi Dominus aedificaverit domum, in vanum labora- 
verunt qui aedificant eam. (Ps. CXXVI, 1).” 

La lumo de l' Evangelio de Jusuo Kristo brilu en la 
koroj kaj spiritoj! Tiam malaperos la skurĝo kun la aro 
de suferoj de ĝi kaŭzata. 2 

Kun gojo la Sankta Patro benas vian Federacion kaj la 
Societojn el kiuj ĝi konsistas. Li benas vian tre respek- 
tindan Protektanton, Lian Eminentan Moŝton Kardinalon 
MERCIER, kiu, kun tiel laŭdinda fervoro kontraŭbatalas la 
progresojn de alkoholismo kaj klopodas forigi ĝiajn kaŭzojn. 
= Kun miaj personaj bondeziroj kaj miaj ĉiuj gratuloj pro 
via granda kai sankta entrepreno, bonvolu akcepti, Sinjoroj, 
la certigon de miaj plej sindonaj sentoj en Nia Dio. 

R. Kardinalo MERRY DEL VAL. 


——————E  ——————E.E3 — gn 

TRA LA MONDO. 


Romo. — La jubileo de l jezuitoj. La Societo Jezua festos 
ĉijare gravan datrevenon. Antaŭ cent jaroj la 7-an de Aŭgusto el- 
donis la papo, Pio VII la bulon „Sollicitudo omnium Ecclesiarum” 
per kiu tiu altestiminda korporacio restarigita estis. 

Kontraŭalkohola kongreso en Romo. La 21—23-an de Aprilo 
okazis grava kontraŭalkohola kongreso inter muroj de l' Eterna 
Urbo. La kongresanoj — prezidinto S-ro parlament-delegito RUIJS 
DE BEERENBROUCK — la 22-an estis akceptataj de lia S. Moŝto. 

„Lasu al mi la geinfanojn!' Nia S. Patro deziresprimis, ke li 
volus vidi la geinfanojn, kiuj akceptis la unuan fojon la S. Eŭĥar- 
istion. Tial la paroĥestroj de Romo kolektis ilin en la korton de 
Damazo. Lia S. Moŝto afablege kaj amege interparoladis kun ili. 

Hungara pilgrimintaro ĉe la papo. La 11-an de Majo lia S. 
Moŝto akceptis la riverencegojn de pli ol 500 da hungaroj pilgri- 
mantoj sub konduko de l' arĥiepiskopo de EGER, M-sro SZMREC- 
SANYI (elp. Smreĉanji). 

Novaj kardinaloj. La 25-an kaj 27-an de Maja kunsidis la s. 
kolegio de l' kardinaloj. (La unuan fojon de post 2 Dec. 1912). 
Tiuokaze la papo kreis 13 da novaj kardinaloj. M-sron Joh. CZER- 
NOCH, primato de Hungarujo, arĥiepiskopo de ESZTERGOM, M-sron 
PIFFL, princarhiepiskopo de VIENO, GUISASOLA Y MENENDEZ, arĥi- 
episkopo de TOLEDO, primato de Hispanujo, arĥiepiskopojn M-sro 
HARTMANN (Kolono), BETTINGER (Munĥeno), REGIN (Quebeck), SEVIN 
(Lyon), DELLA CHIESA (Bologno), Domenikon SERAFINI, Abaton de 
l anglaj benediktanoj: M-sro GASQUET, Filipon GIUSTINI, Miĥaelon 
LEGA kaj Scipion TECHI. Lia Moŝto publikigis la nomon de l' ĝis 
nuna „in petto” kardinalo. Li estas la patriarĥo de Lisabono, M-sro 
BELLO. La kamerlengo de ! eklezio fariĝis Kardinalo DELLA VOLPE. 

La subteraĵoj de l preĝejo S. Clemente, kie vidiĝas restaĵoj de 
pagana preĝejo starinta dum la jaroj de SERVIUS TULLIUS, kaj 
katolika preĝejo starinta dum la IV jarcento, estas denove vizitebla. 
La viziton .de tiuj historiaj kaj artaj lokoj ĝis nun malebligis la 
akvo de post 1876. ji 

La S. Congr. de Propaganda Fide pro negotiis ritus orientalis 
havas novan membron: Kardinalon HORNIG, episkopon de Vesz- 
preín (Hungarujo). 

Ameriko. — Framasonoj defendas la eklezion. La granda 
ĵurnalo Menace legigis tago post tago amasegon da malveraj pastro- 
skandaloj. Protestantoj kaj katolikoj jam trosatis per ĝi, kaj bojkotis 
la jurnalon. Eĉ la framasonoj protestis kontraŭ la tiamaniera ago. 

Fine la ĵurnalo devis eldiri. ke ĝi ne skribos plu pri ekleziaj aferoj, 
Katolikoj lernu! 

La jezuitoj en Nikaragujo. Antaŭ 30 jaroj Nikaragujo forpelis 
la membrojn de la Jezu-Societo. La ĵusa leĝo denove permesas 
ilin reveni kaj ekloĝi en la lando. 

Adam-monumento estis starigita en Balfimoro. La unua kaj 
unika Adam-statuo tutmonde. 

Azio. — La katholikaro en Ĥinujo. La apostola vikario en 
Peking ĉijare enskribis 35 miloj da kateĥumenoj. Inter la konver- 
titoj troviĝas la fratino de l' imperiestro TAO-KVANG. 

Francujo. — Revenigu la monaĥinojn. Franclande fariĝas pli 
kaj pli forta la deziro: revenigi la flegisto-monahinojn en la 
malsanejojn. La senato de l' urbo Verdon en la militistar-malsane- 
jon estis ilin jam reveniginta. Multe da kuracistoj eldonis publikan 
deklaron por revenigi en lá malsanejojn -la monaĥinojn. Mono 
neniam povos anŝtataŭi la kristanan amon. 

Episkopa kavaliro de l honor-ordeno. La prezidanto de l franca 
respubliko donacis la oficistan krucon de l' honor-ordeno al M-sro 
HAGGAIR, episkopo de Sidon (Libanon) greko-katolika. 

Granda Britujo. — Reviviĝinta abatejo. P. SEADON estis 
nomita, kiel abato de l' premontrea abatejo de Manchester. Li 
estas la unua abato de tiu abatejo de post la jaroj de Henriko VIII. 

Anglikan-orienta unuiĝo. Multe oni diris, ke la greko-skizmi- 
ĝinta (rusa) kaj la anglikana eklezioj volas unuiĝi. La patro de tiu 
ideo estas la finnlanda patriarĥo SERGIUS, kiu ĵus eldonis sian 
deklaron, en kiu li diras, ke tiu-ĉi unuiĝo estus tre dezirinda, sed 
cstus ebla nur se la anglikanoj akceptus ĉiujn dogmojn de l' orto- 
doksoj, kaj se ĉiuj orientaj patriarhoj rekonus la apostolan divenon 
de la anglikana pastraro. 

Germanujo. — La pasioludoj en Oberammergaŭ, kiuj kutimas 
okazi en ĉiu kvina jaro, ne okazos en 1915. La urbestrata konstatis, 
ke la lastaj ludoj ne havis la necesan materialan sukceson. Do oni 
ne povos ĝui la produktaĵojn de la natura talento de kamparan- 
aktoroj piaj. 

Docenturo de mistoj. La t.n. ,Kolonialinstitut”” en Hamburg 
starigis katedron por prelegoj pri la misio-sciencoj. La unua profe- 
soro de tiu interesinda katedro estas P. Lic. Teol. Martin SCHLUNK. 

Hungarujo. — La difinita residejo de la nova greko-katolika 
episkopo. La episkopo de la nova greko-katolika eparĥio Hajdu- 
dorog havis sian provizoran residejon en Debrecen, ĉar la titola 
urbo tute maltaŭgas esti episkopejo. Debrecen estus taŭga residej- 
urbo, sed la plimulto de l' loĝantaro apartenas al la Kalvina kredo, 

kaj ne simpatias je la nova eparĥio. Cetere la bombardatakaĉo 
kontraŭ la episkopo de l’ nova eparĥio faris la lokon al la episkopo 
maldolĉmemoriga. Tial la registaro kaj la episkopo konsentis trans- 
loĝigi la episkopan kortegon en Nyiregyhaza (Njiredjhaza). De 
Oktobro la episkopo okupos. sian novan residejon. 

M-sro GIESWEIN estas Akademiano. Kiu Esperantisto, almenaŭ kiu 
Katolika Esperantisto me konas la plej afablan prelaton kaj plej 
fervoran Esperantiston M-sron GIESWEIN, la prezidinton de Nia Tria? 
La societo de hungaraj „senmortuloj? la Magyar Tudomámjos 
Akademia (Hungara Akademio de Scienculoj) por honori tian 
sciencon, efektis lin „koresponda membro”. 

La Akademio honoris tiun altgradan agemecon, kiun M-sro GIES- 
WEIN elmontris jam dum jardekoj. La unua epoko de lia scienca 
agado okazis en la teritorio de ľ filologio. Pli poste li ekstaris en 
la centro de l' katolikaj movadoj. Tiam li komencis verki siajn 
gravajn sociologiajn verkojn, kiuj estas preskaŭ tutmonde konataj. 
Multajn artikolojn li verkis por diverslingvaj revuoj, kaj la parola- 
doj, kiujn li havis dum la diversaj internaciaj kongresoj. (Krom la 
hungara kaj Esperanto li parolas 12 da lingvoj.) Nune li estas 
prezidanto de la kristana socialista partio, parlament-delegito, direk- 
toro de la granda katolika eldona societo ,Stephaneúm”, prezidanto 
de la K. Pacifista Ligo kaj la Hungarlanda Esperanta Societo. Ni 
tutkore lin gratulas, kaj tutkore ni gratulas ankaŭ nin mem, ja li 
estas la nia. Donu Dio, ke ni havu multege da tiaj eminentuloj 
por pliflorigo de nia s. katolika kaj Esperantista afero. Kune kun 
li la Hungara Sciencakademio numeras 16 da pastro-membroj. 

Italujo. — Episkopo monaĥiĝis. Benizio di Sonza Costa, la 
episkopo de Manaos (Brazilujo) fariĝis kamaldula monaĥo en Fras- 
kati. Antaŭ 1/, jaro li venis Romon peti permeson de la papo por fari 
tion kion li estas farinta. Post sessemajna intertempo lia S. Moŝto 
donis la permeson. „Kiu volas esti inter vi la unua, fariĝu la lasta !” 

Romo kaj la Orienta Eklezio. Mia promesita verko iom mal- 
fruos aperi, kion kaŭzis la ŝanĝo en mia situacio. Post la mond- 
konata ekrazit-atako kontraŭ mia amata episkopo, Lia Moŝto bon- 
volis venigi min en sian kortegon, kie mi funkciadas kiel arĥivisto 
eparĥia. La rekonstruo de l' arĥivo donas al mi ankoraŭ hodiaŭ 
multege da laboro, ke mi havas nur 2—3 da liberaj horoj ĉiutage... 
Tamen mi esperas, ke la apero ne malfruos plu ol ĝis la fino de 
Septembro. -Mia preciza adreso estas: „Joh. KOZMA, eparĥia arĥi- 
visto, Debreczen (Hungarujo), Miklos u. 51. (Greko-katolika epis- 
kopa residejdomo)”. | Estimplene via, 

Johano KOZMA, eparĥia arĥivisto. 


